**KISKŐRÖS VÁROS KÉPVISELŐ-TESTÜLETE**

4-5/2023. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2023. április 26-án (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Gmoser István, Horváth János, Kudron Tamás, Nikléczi Gábor, Pohankovics András, Szedmák Tamás, Szlovák Pál, Ungvári Ferenc képviselők (10 fő)

dr. Turán Csaba jegyző

Chudi Barbara jegyzőkönyvvezető

**Távol maradt:** Pethő Attila képviselő (1 fő)

**Meghívottként részt vett:** Szentgyörgyiné Szlovák Mária, a Kiskőrösi Petőfi Sándor Evangélikus Óvoda, Általános Iskola, Gimnázium és Technikum intézményvezetője, Papp Gyula, a Kiskunhalasi Szakképzési Centrum főigazgatója, Franczia László a Kiskunhalasi SZC Kiskőrösi Wattay Technikum és Kollégium igazgatója, Hajdu Julianna a Sorsfordító Szolgáltató Központ intézményvezetője, Antal György a Sorsfordító Szolgáltató Központ intézményvezető-helyettese, Opauszki György a Magyarországi Baptista Egyház Filadelfia Integrált Szociális Intézmény intézményvezetője, Csatlós Erzsébet a Kiskőrösi Óvodák igazgatója, dr. Kállayné Major Marina az Egészségügyi, Gyermekjóléti és Szociális Intézmény igazgatója és Schäffer Tamás a Kőröskom Nonprofit Kft. ügyvezetője.

Aszódiné Nedró Éva, dr. Nagy Gabriella, Molnár Éva, Kutyifa Sándorné a Polgármesteri Hivatal munkatársai

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet az 5 millió forint értéket meghaladó kötelezettség-vállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *Kiskőrös, belterület 3134/1 Szarvas u. 1. 644 m2 (lakóház, udvar) ingatlan vétel* tárgyában bruttó 44.000.000,- Ft értékben kötött adásvételi szerződést a Kiskőrösi Keresztény Ifjúsági Egyesülettel.
* Az Önkormányzat *Kiskőrös, Petőfi tér 4/a hrsz.:2676 Médiaközpont kialakítása erős és gyengeáramú szerelési munkák* tárgyában bruttó 13.723.460,- Ft értékben kötött vállalkozási szerződést a PRO-GYET Kft-vel.

Ezt követően a polgármester ismertette a napirendi javaslatot, melynek keretében kezdeményezte, hogy:

18. napirendi pontként sürgősséggel kerüljön felvételre a *„A KISKŐRÖS 341 HRSZ-ON NYILVÁNTARTOTT, BEÉPÍTETLEN TERÜLET RENDELTETÉSŰ INGATLANRÉSZ ÉRTÉKESÍTÉSE FOGT-RÍMÁR SZILVIA RÉSZÉRE”* tárgyú előterjesztés.

Kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal az alábbi napirendet fogadta el:

**N A P I R E N D:**

1. A Kiskőrösi Petőfi Sándor Evangélikus Óvoda, Általános Iskola, Gimnázium és Technikum tájékoztatója

**A tájékoztatót tartja:** Kiskőrösi Petőfi Sándor Evangélikus Óvoda, Általános Iskola, Gimnázium

és Technikum Igazgatója

1. A Kiskunhalasi Szakképzési Centrum tájékoztatója

**A tájékoztatót tartja:** Kiskunhalasi Szakképzési Centrum Főigazgatója

1. Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás fogyatékos személyek nappali ellátása keretében végzett tevékenységéről

**A beszámolót tartja:** Magyarországi Baptista Egyház képviselője

1. Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a család- és gyermekjóléti szolgálat feladatainak ellátása keretében végzett tevékenységről

**A beszámolót tartja:** Sorsfordító Szolgáltató Központ képviselője

1. A 2023. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. AZ ÖNKORMÁNYZAT ÁLTAL ADOMÁNYOZHATÓ ELISMERÉSEKRŐL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Jegyző

1. A KÖZÖSSÉGI EGYÜTTÉLÉS ALAPVETŐ SZABÁLYAIRÓL SZÓLÓ ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. BÍRÓSÁGI ÜLNÖKÖK MEGVÁLASZTÁSA

**Előterjesztő:** Polgármester

**Előadó:** Képviselő-testületi referens

1. A VÁROSI SPORTTELEP ELNEVEZÉSE ÉS EMLÉKTÁBLA ELHELYEZÉSE

**Előterjesztő:** Polgármester

**Előadó:** Jegyző

1. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Pályázati és fejlesztési csoportvezető

1. A PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Pályázati és fejlesztési csoportvezető

1. A PETŐFI SZÜLŐHÁZ ÉS EMLÉKMÚZEUM ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Pályázati és fejlesztési csoportvezető

1. A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA

**Előterjesztő:** Polgármester

**Előadó:** Pályázati és fejlesztési csoportvezető

1. A 18/2021. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS, 1538 HRSZ-Ú, TERMÉSZETBEN KISKŐRÖS, ADY ENDRE U. 7. SZÁM ALATTI INGATLAN ADÁSVÉTELE

**Előterjesztő:** Polgármester

**Előadó:** Vagyongazdálkodási referens I.

1. CSIPI-UNION 2008. KFT. AJÁNDÉKOZÁSA

**Előterjesztő:** Polgármester

**Előadó:** Vagyongazdálkodási referens I.

1. AZ ÖNKORMÁNYZATI TULAJDONÚ 1900 ÉS 4360/3 HRSZ-Ú KIVETT BEÉPÍTETLEN TERÜLET RENDELTETÉSŰ INGATLANOK TELEKALAKÍTÁSSAL VEGYES ADÁSVÉTELE

**Előterjesztő:** Polgármester

**Előadó:** Vagyongazdálkodási referens I.

1. A KISKŐRÖS 341 HRSZ-ON NYILVÁNTARTOTT, BEÉPÍTETLEN TERÜLET RENDELTETÉSŰ INGATLANRÉSZ ÉRTÉKESÍTÉSE FOGT-RÍMÁR SZILVIA RÉSZÉRE

**Előterjesztő:** Polgármester

**Előadó:** Vagyongazdálkodási referens I.

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK
2. **napirend**

A Kiskőrösi Petőfi Sándor Evangélikus Óvoda, Általános Iskola, Gimnázium és Technikum tájékoztatója

**A tájékoztatót tartja:** Kiskőrösi Petőfi Sándor Evangélikus Óvoda, Általános Iskola, Gimnázium

és Technikum Igazgatója

**Domonyi László polgármester** köszöntötte az ülésen **Szentgyörgyiné Szlovák Máriát, a Kiskőrösi Evangélikus Óvoda, Általános Iskola, Gimnázium és Technikum** **intézményvezetőjét,** majd felkérte a tájékoztató szóbeli kiegészítésére.

**Szentgyörgyiné Szlovák Mária intézményvezető** szóbeli kiegészítésként beszélt a tanulók, gyermekek, illetve az alkalmazottak létszámáról. Továbbá beszélt az oktatásszervezési keretekről, az érettségi vizsgák eredményeiről, az emelt szintű érettségik számadatairól. Ismertette a vizsgák, az egyéb vizsgát és a mérések eredményeit. Tájékoztatta a jelenlévőket az intézmény kiemelt programjairól, infrastruktúrát érintő változásokról és a bérek alakulásáról.

**Domonyi László polgármester** megköszönte a tájékoztatást. Elmondta, hogy fontos az évről évre történő tájékoztatás, mivel így ismerhető meg iskoláink helyzete.

1. **napirend**

A Kiskunhalasi Szakképzési Centrum tájékoztatója

**A tájékoztatót tartja:** Kiskunhalasi Szakképzési Centrum Főigazgatója

**Domonyi László polgármester** köszöntötte az ülésen **Papp Gyulát, a Kiskunhalasi Szakképzési Centrum főigazgatóját és Franczia Lászlót, a Kiskunhalasi Szakképzési Centrum Kiskőrösi Wattay Technikum és Kollégium igazgatóját. Papp Gyula főigazgatót** felkérte a tájékoztató szóbeli kiegészítésére.

**Papp Gyula főigazgató** szóbeli kiegészítéskéntbeszélt az elmúlt egy év változásairól. Ismertette a létszámadatokat, a Wattay intézményben fellelhető ágazatokat, a szakképző iskolai és technikumi szakmákat. Beszélt a felnőttek szakmai oktatásáról, a tárgyi feltételekről, a fejlesztésekről és az elért szakmai sikerekről.

**Domonyi László polgármester** megköszönte a jelenlétet és a tájékoztatást.

1. **napirend**

Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás fogyatékos személyek nappali ellátása keretében végzett tevékenységéről

*(Írásos előterjesztés a jegyzőkönyvhöz mellékelve.)*

**A beszámolót tartja:** Magyarországi Baptista Egyház képviselője

**Domonyi László polgármester** köszöntötte az ülésen **Opauszki Györgyöt, a Magyarországi Baptista Egyház Filadelfia Integrált Szociális Intézmény intézményvezetőjét**, majd az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a vonatkozó jogszabályok alapján az Önkormányzat köteles étkeztetést, házi segítségnyújtást, idősek nappali ellátását, fogyatékos személyek nappali ellátását biztosítani. Ezeket a szociális alapszolgáltatási feladatokat, valamint a tavalyi évtől a támogató szolgáltatást a Magyarországi Baptista Egyházzal kötött ellátási szerződés szerint biztosítja az önkormányzat. Ismertette a 2022-es évi szakmai tevékenységről szóló beszámoló főbb adatait.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Opauszki György intézményvezető** megköszönte a megszavazott bővítési lehetőséget, valamint a Petőfi 200 versmondásba való bekapcsolódás lehetőségét. Elmondta, hogy az ellátotti létszám folyamatosan bővül, így várhatóan az évben valamely szolgáltatás más helyszínre költözik.

**Domonyi László polgármester** köszönetet mondott az együttműködésért és az odafigyelő munkáért.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**42/2023. sz. Képv. test. hat.**

Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása keretében végzett tevékenységéről

**HATÁROZAT**

A Képviselő-testület a Magyarországi Baptista Egyház Filadelfia Integrált Szociális Intézmény (6200 Kiskőrös, Seres Sámuel u. 12.) által Kiskőrösön nyújtott szociális alapszolgáltatásokról - étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása - szóló 2022. évi szakmai beszámolóját a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a jegyzőkönyvhöz csatolva.*

1. **napirend**

Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a család- és gyermekjóléti szolgálat feladatainak ellátása keretében végzett tevékenységről

*(Írásos előterjesztés a jegyzőkönyvhöz mellékelve.)*

**A beszámolót tartja:** Sorsfordító Szolgáltató Központ képviselője

**Domonyi László polgármester** köszöntötte az ülésen **Hajdu Juliannát, a Sorsfordító Szolgáltató Központ intézményvezetőjét**, majd az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy az önkormányzat a Sorsfordító Szolgáltató Központtal kötött ellátási szerződés alapján biztosítja a pszichiátriai betegek, valamint a szenvedélybetegek nappali ellátása és a család- és gyermekjóléti szolgálat feladatait. A szakmai tevékenységet a Sorsok Háza Szociális Intézményben végzik. Ismertette a beszámoló főbb adatait.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Hajdu Julianna, a Sorsfordító Szolgáltató Központ intézményvezetője** szóbeli kiegészítést nem kívánt tenni.

**Domonyi László polgármester** megköszönte a kiemelkedő munkát.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**43/2023. sz. Képv. test. hat.**

Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a család- és gyermekjóléti szolgálat feladatainak ellátása keretében végzett tevékenységről

**HATÁROZAT**

A Képviselő-testület a Sorsfordító Szolgáltató Központ (6200 Kiskőrös, Rákóczi Ferenc u. 12.) által Kiskőrös közigazgatási területén biztosított pszichiátriai betegek nappali ellátásáról, szenvedélybetegek nappali ellátásáról és a család- és gyermekjóléti szolgáltatásról szóló 2022. évi szakmai beszámolóját a határozat 1. mellékletében és 2. mellékletében foglaltak szerint elfogadja.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

A 2023. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy beépítésre kerültek a májusi időközi választás bevételi és kiadási előirányzatai. Az eredeti költségvetésbe az ügyeleti és az étkezési feladatokhoz képzett tartalékok átcsoportosításra kerültek az adott feladatok soraira. A polgármesteri tartalék tekintetében több átcsoportosítás valósult meg, melyből kiemelendő a közel 29 millió forintos, óvodai napelem beszerzéshez átcsoportosított előirányzat.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**9/2023. (…..) önkormányzati rendelete**

**a Város 2023. évi költségvetéséről szóló 2/2023. (II.23.) önkormányzati rendelet módosításáról**

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2023. évi költségvetésének)*

„*a)* költségvetési kiadások főösszegét: 4.662.371.775 forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2023. évi költségvetésének)*

„*c)* költségvetési bevételi főösszegét: 3.173.622.237 forintban”

*(állapítja meg.)*

**2. §**

A Kr. 6. § (2) bekezdése helyébe a következő rendelkezés lép:

„(2) A céltartalékok összege 112.353.030 forint jelen rendelet 7. mellékletében meghatározott célonkénti bontásban.”

**3. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

**4. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

AZ ÖNKORMÁNYZAT ÁLTAL ADOMÁNYOZHATÓ ELISMERÉSEKRŐL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy ez a rendelet tartalmazza az önkormányzat által alapított kitüntetésekre, díjakra és elismerésekre vonatkozó szabályokat, rendelkezéseket. A 2023. évtől a rendelet-tervezet értelmében egy új elismerés kerül alapításra „Év sportolója” plakett elnevezéssel. Az elismerés Kiskőrös Városban a tárgyévben végzett kiemelkedő sport tevékenység elismerésére adományozható magyar és külföldi állampolgárok részére. Az elismerés adományozásáról a Kulturális, Turisztikai és Sport Bizottság dönt, indoklással ellátott, írásos javaslatokat a sportegyesületek és a civil szervezetek nyújthatnak be. Az idei évben április 27. napjáig, majd ezt követően minden év április 1. napjáig lehet benyújtani a javaslatokat. Az elismerésből évente sport szakáganként kettő adományozható. Sportáganként a férfi és női sportág külön szakágnak minősül.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

**Filus Tibor képviselő** elmondta, hogy fontos a helyi sportolók megfelelő módon történő elismerése.Kiskőrös városában közel 20 civil egyesület, illetve sportegyesület tevékenykedik. Ők a város hírnevét öregbítik. Az idei évtől plakettel kerülnek elismerésre az adott évben kiemelkedő teljesítményt nyújtó edzők, játékosok, sportolók, versenyzők. Az előzetes jelzések alapján 18 személlyel kapcsolatosan várható javaslat. A díjak átadására május 1. napján, a Városi Sporttelep átadó ünnepségén kerül sor. Ismertette a plakett megjelenését.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**10/2023. (…..) önkormányzati rendelete**

**az Önkormányzat által adományozható elismerésekről szóló 25/2004. (IX. 30.) önkormányzati rendelet módosításáról**

Kiskőrös Város Önkormányzata Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:

**1. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet bevezető része helyébe a következő rendelkezés lép:

„Kiskőrös Város Önkormányzata Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva a következőket rendeli el:”

**2. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet 1. §-a helyébe a következő rendelkezés lép:

**„1. §**

A kitüntetések és díjak, elismerések a következők lehetnek:

*a)* „Kiskőrös Város Díszpolgára” cím

*b)* „Kiskőrösért” díj

*c)* Szakmai kitüntető díjak

*d)* „Kiskőrösért” emléklap

*e)* „Kiskőrös Város Szolgálatáért” emléklap

*f)* „Év sportolója” plakett”

**3. §**

Az Önkormányzat által adományozható elismerésekről szóló 25/2004. (IX.30.) önkormányzati rendelet a következő alcímmel egészül ki:

**„„Év sportolója” plakett**

**4/A. §**

(1) Kiskőrös városban a tárgyévben végzett kiemelkedő sport tevékenység elismerésére magyar és külföldi állampolgár részére „Év sportolója” plakett adományozható.

(2) Az plakett adományozásáról a sportegyesületek és civil szervezetek javaslata alapján a Kulturális, Turisztikai és Sport Bizottság dönt.

(3) Az plakettnek tartalmaznia kell annak a sport szakágnak a megjelölését, amelyben a díjazott sporttevékenységét gyakorolta.

(4) „Év sportolója” plakettből évente sport szakáganként legfeljebb kettő adományozható.

(5) Az „Év sportolója” plakett adományozására tett javaslatot a Kulturális, Turisztikai és Sport Bizottsághoz kell írásban benyújtani 2023. évben április 27. napjáig, azt követően minden év április 1. napjáig. A javaslatnak tartalmaznia kell a javasolt személy tárgyévi sport tevékenységének ismertetését.

(6) A Képviselő-testület következő rendes ülésén az elismerésben részesülők nevei az indoklással ismertetésre kerülnek. Az adományozásról a Polgármesteri Hivatal nyilvántartást vezet.”

**4. §**

Ez a rendelet a kihirdetését követő napon lép hatályba.

1. **napirend**

A KÖZÖSSÉGI EGYÜTTÉLÉS ALAPVETŐ SZABÁLYAIRÓL SZÓLÓ ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a Képviselő-testület októberi ülésén fogadta el a közösségi együttélés alapvető szabályairól szóló önkormányzati rendeletét. A Bács-Kiskun Megyei Kormányhivatal Hatósági Főosztály Törvényességi Felügyeleti Osztály a rendelet szabályozása miatt szakmai segítséget nyújtott annak érdekében, hogy a rendelet a címzettek számára egyértelműen értelmezhető szabályozási tartalommal rendelkezzen. A szakmai segítségnyújtás alapján került módosításra a rendelet. Az egyértelmű értelmezhetőség érdekében konkrétan meghatározásra került az, hogy közigazgatási bírság minden olyan esetben kiszabható, amikor megsértik a közösségi együttélés alapvető szabályait. Ez természetes személlyel szemben kétszázezer forintig terjedő, jogi személlyel vagy jogi személyiséggel nem rendelkező szervezettel szemben kétmillió forintig terjedő közigazgatási bírságot jelent. Ezen kívül az értelmező rendelkezések kerültek kiegészítésre.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**11/2023. (IV. 27.) önkormányzati rendelete**

**a közösségi együttélés alapvető szabályairól szóló 11/2022. (IX. 22.) önkormányzati rendelet módosításáról**

Kiskőrös Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában, a környezet védelmének általános szabályairól szóló 1995. évi LIII. törvény 48. § (4) bekezdés b) pontjában kapott felhatalmazás alapján, az Alaptörvény 32. cikk (1) bekezdés a) pontjában, és Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában meghatározott feladatkörében eljárva a következőket rendeli el:

**1. §**

A közösségi együttélés alapvető szabályairól szóló 11/2022. (IX. 22.) önkormányzati rendelet (a továbbiakban: Ör.) 1. § (1) bekezdése helyébe a következő rendelkezés lép:

„(1) A rendelet Kiskőrös Város Önkormányzata Képviselő-testülete által a közösségi együttélés alapvető szabályait és e szabályokat megsértőkkel szemben alkalmazható szankciókat szabályozza.”

**2. §**

(1) Az Ör. 3. § (2) bekezdése helyébe a következő rendelkezés lép:

„(2) Ingatlan esetén az ingatlan tulajdonosával, közös tulajdonú ingatlan esetén elsősorban a polgári jog szerinti birtokossal szemben kell eljárni a közös ingatlantulajdonosok egyetemleges felelőssége mellett.”

(2) Az Ör. 3. § (5) bekezdése helyébe a következő rendelkezés lép:

„(5) A közösségi együttélés alapvető szabályait megsértő természetes személlyel szemben kétszázezer forintig terjedő, jogi személlyel vagy jogi személyiséggel nem rendelkező szervezettel szemben kétmillió forintig terjedő közigazgatási bírság szabható ki.”

(3) Az Ör. 3. §-a a következő (6) bekezdéssel egészül ki:

„(6) Amennyiben a használó, a jármű üzembentartója vagy a járművet használatban vevő személy az e rendeletben meghatározott magatartási szabályokat nem tartja be, a szükséges intézkedést a használó, a jármű üzembentartója vagy a járművet használatban vevő személy terhére, költségére és felelősségére az önkormányzat elvégeztetheti, ez azonban nem mentesíti a használót, a jármű üzembentartóját vagy a járművet használatban vevő személyt a közigazgatási bírság megfizetése alól.”

**3. §**

Az Ör. 4. §-a helyébe a következő rendelkezés lép:

**„4. §**

E rendelet alkalmazásában:

*1.* ingatlan: az ingatlan-nyilvántartásban szereplő, az ingatlan-nyilvántartásról szóló 1997.évi CXLI. törvény 11-13. §-ai szerinti önálló ingatlan

*2.* jármű: a közúti közlekedés szabályairól szóló 1/1975.(II.5.) KPM-BM együttes rendelet 1. számú függelék II./a) pontja szerinti jármű

*3.* jármű üzembentartója: a közúti közlekedési nyilvántartásáról szóló 1999. évi LXXXIV. törvény 2. § 9. pontja szerinti üzembetartó

*4.* járművet használatba vevő: az a természetes, illetve jogi személy, vagy jogi személyiséggel nem rendelkező szervezet, akinek az üzembentartó a jármű használatának jogát szerződés, teljes bizonyító erejű magánokiratba foglalt adatokat tartalmazó nyilatkozat, illetve szóbeli megállapodás alapján ideiglenesen átengedte, ideértve azon járművek használóit is, amelyek külön jogszabály alapján a közúti forgalomban menetlevéllel, illetve fuvarlevéllel vehetnek részt, mely esetben menetlevéllel, illetve fuvarlevéllel igazolják a jármű használatát

*5.* közszolgáltatási műtárgy: vízelzáró csap, gázóra, tűzcsap, lámpaoszlop, hirdetőoszlop

*6.* közterület: a közterület-felügyeletről szóló 1999. évi LXIII. törvény 27. § a) pontja szerinti közterület

*7.* külterületi lakott ingatlan: az a külterületen fekvő ingatlan, amely az avar, száraz kerti és egyéb növényi hulladék égetését végző személy - a polgárok személyi adatainak és lakcímének nyilvántartásáról szóló 1992. évi LXVI. törvény 5. § (4) bekezdés szerinti – lakcíme

*8.* várakozás, várakozóhely: a közúti közlekedés szabályairól szóló 1/1975.(II.5.) KPM-BM együttes rendelet 1. számú függelék III./e) pontja szerinti várakozás, 18. § (1) bekezdés j) pontja szerinti várakozóhely

*9.* zöldterület: Kiskőrös Város Önkormányzata Képviselő-testületének Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 46. § (1) bekezdése szerinti zöldterület

*10.* zöldterületre, kiemelt szegélyes útszakaszon a zöldfelületre való ráhajtás, megállás, várakozás: a jármű legalább egy kerékkel a zöldterületre, zöldfelületre hajt, megáll vagy várakozik

*11.* zöldfelület: növényzettel fedett, benőtt, betelepített terület”

**4. §**

Az Ör. 10. §-a helyébe a következő rendelkezés lép:

**„10. §**

A város közigazgatási területén lévő közutakon, közterületeken és közterületi várakozóhelyeken tilos a járművek 24 órát meghaladó tárolása.”

**5. §**

Az Ör.

*a)* 2. § a) pontjában a „minden természetes” szövegrész helyébe a „minden ingatlant használó természetes” szöveg és a „szervezetre,” szövegrész helyébe a „szervezetre (a továbbiakban: használó),” szöveg,

*b)* 5. § (3) bekezdésében a „parkolóhelyeket” szövegrész helyébe a „várakozóhelyeket” szöveg,

*c)* 11. alcím címében a „Parkolás” szövegrész helyébe a „Járművel történő várakozás” szöveg,

*d)* 11. § (1) bekezdésében a „közterületen lévő parkolókat” szövegrész helyébe a „közterületi várakozóhelyeket” szöveg és a „parkolóhelyek” szövegrész helyébe a „várakozóhelyek” szöveg,

*e)* 11. § (2) bekezdésében a „parkoló” szövegrész helyébe a „várakozó” szöveg,

*f)* 11. § (3) bekezdésében a „parkolók” szövegrész helyébe a „várakozóhelyek” szöveg és a „gépjárműben” szövegrész helyébe a „járműben” szöveg,

*g)* 11. § (4) bekezdésében a „gépjárművel” szövegrész helyébe a „járművel” szöveg,

*h)* 12. alcím címében a „Parkolóhelyek” szövegrész helyébe a „Várakozóhelyek” szöveg,

*i)* 12. § (1) bekezdésében a „parkolóhely” szövegrész helyébe a „várakozóhely” szöveg és a „parkolni és várakozni egyaránt” szövegrész helyébe a „várakozni” szöveg,

*j)* 12. § (2) bekezdésében a „parkolók” szövegrész helyébe a „várakozóhelyek” szöveg, a „férőhelyeire” szövegrész helyébe a „férőhelyein” szöveg és a „gépjárművek parkolhatnak és” szövegrész helyébe a „járművek” szöveg

lép.

**6. §**

Hatályát veszti az Ör.

*a)* 2. § b) pontjában az „(együttesen: használó)” szövegrész,

*b)* 5. § (1) bekezdés b) pontja,

*c)* 7. § (2)–(5) bekezdése,

**7. §**

Ez a rendelet 2023. május 1-jén lép hatályba.

1. **napirend**

BÍRÓSÁGI ÜLNÖKÖK MEGVÁLASZTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Képviselő-testületi referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy Magyarország Alaptörvénye értelmében a törvény által meghatározott ügyekben a hivatásos bírák mellett ülnökök is részt vesznek az ítélkezésben. Az ülnököket a települési önkormányzatok képviselő-testületei választják. Legutóbb 2009-ben kerültek megválasztása bírósági ülnökök. Magyarország Köztársasági Elnöke a helyi bírósági ülnökök megválasztásának időpontját 2023. március 07. napja és 2023. április 30. napja közé eső időtartamra tűzte ki. Kiskőrös Város Képviselő-testülete a Kiskőrösi Járásbíróságra 4 fő, a fiatalkorúak büntető ügyében eljáró pedagógus ülnököt választ. Fontos feltétel a büntetlen előélet, a pedagógus végzettség, a 30. életév betöltése , valamint a 65. életév be nem töltése. A jelölést a városban működő alapfokú és középfokú nevelési, oktatási intézmények tantestületei teszik. A jelöltek hozzájárultak ahhoz, hogy ügyüket a testület nyilvános ülésen tárgyalja.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** jó munkát kívánt az újonnan megválasztott ülnököknek.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**44/2023. sz. Képv. test. hat.**

Bírósági ülnökök megválasztása

**HATÁROZAT**

A Képviselő-testület a bírák jogállásáról és javadalmazásáról szóló 2011. évi CLXII. törvényben foglaltak alapján a Kiskőrösi Járásbíróság pedagógus ülnökének

|  |  |  |
| --- | --- | --- |
|  | **NÉV** | **LAKCÍM** |
| **1.** | Bengőné Nagy Mária | 6200 Kiskőrös, Kiss Ernő u. 9. |
| **2.** | Gombárné Kiss Anikó Csilla | 6200 Kiskőrös, Csokonai M. u. 11. |
| **3.** | Néző Sándorné | 6200 Kiskőrös, Petőfi S. út 38. |
| **4.** | Rohoskáné Sinkovicz Mariann | 6200 Kiskőrös, Erdőtelki út 11. |

szám alatti lakosokat megválasztotta.

**Felelős:** polgármester

**Határidő:** azonnal

*Domonyi László polgármester 15 perc szünetet rendelt el.*

1. **napirend**

A VÁROSI SPORTTELEP ELNEVEZÉSE ÉS EMLÉKTÁBLA ELHELYEZÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Jegyző

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a kiskőrösi Városi Sporttelepen a közelmúltban ért véget egy jelentős infrastrukturális beruházás. Ennek apropóján javaslat érkezett a sporttelep elnevezésére. Az elnevezésekhez jó alapot szolgáltatott Turán István helytörténész munkája, amelyből két személy került kiválasztásra. A két személy mind a város, mind a sport tekintetében meghatározó szerepet töltött be. Elfogadás esetén Revaló Pál iránti tisztelet jeléül a sporttelep Revaló Pál Sporttelepként kerül elnevezésre, míg Kiss Béla munkásságát elismerve a klubház épületére emléktábla kerül elhelyezésre.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** röviden ismertette Revaló Pál életét.

**Filus Tibor képviselő** röviden ismertette Kiss Béla munkásságát sport terén.

**Horváth János képviselő** örömét fejezte ki főként Revaló Pál előtti tisztelgés miatt. Elmondta, hogy az ő főjegyzősége alatt valósult meg Kiskőrös kispolgári jellege.

**Ungvári Ferenc képviselő** javasolta a családfa kutatást, melyből később építkezni lehet.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**45/2023. sz. Képv. test. hat.**

A Városi Sporttelep elnevezése és emléktábla elhelyezése

**HATÁROZAT**

Kiskőrös Város Képviselő-testülete:

1. a tulajdonában lévő kiskőrösi Városi Sporttelepet (hrsz. 2711.) Revaló Pál Sporttelepnek nevezi el.

2. egyetért azzal, hogy a városi sporttelepen található Kiskőrösi Labdarúgó Club által használt „klubház” épületre Kiss Béla munkásságának tiszteletére emléktábla kerüljön elhelyezésre.

3. felhatalmazza a polgármestert a szükséges intézkedések megtételére.

**Határidő:** azonnal

**Felelős:** polgármester

1. **napirend**

AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a napirendi pontot jogszabályváltozás indokolja. A kormányzati funkciókról szóló PM rendelet a rövid időtartamú közfoglalkoztatás kormányzati funkciót hatályon kívül helyezte. Az említett kód az intézmény alapító okiratában is szerepel, ezért szükséges annak módosítása.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**46/2023. sz. Képv. test. hat.**

Az Egészségügyi, Gyermekjóléti és Szociális Intézmény alapító okiratának módosítása

**HATÁROZAT**

A Képviselő-testület

1. Az Egészségügyi, Gyermekjóléti és Szociális Intézmény alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

1. *sz. melléklet a 46/2023. Képv. test. határozathoz*

Okirat száma: 3934-3/2023

Módosító okirat

**A Egészségügyi, Gyermekjóléti és Szociális Intézmény a** **Kiskőrös Város Önkormányzatának Képviselő-testülete által 2022. augusztus 18. napján kiadott, 482-14/2022. számú alapító okiratát az államháztartásról szóló 2011. évi CXCV. törvény 8/A. §-a alapján – Kiskőrös Város Önkormányzata Képviselő-testületének ……/2023. számú határozatára figyelemmel a következők szerint módosítom:**

1. **Az alapító okirat 4.4.4. pont, a költségvetési szerv alaptevékenységének kormányzati funkció szerinti megjelölése módosításra kerül az alábbiak szerint:**

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 2 | 041233 | Hosszabb időtartamú közfoglalkoztatás |
| 3 | 062020 | Településfejlesztési projektek és támogatásuk |
| 4 | 072311 | Fogorvosi alapellátás |
| 5 | 074031 | Család és nővédelmi egészségügyi gondozás |
| 6 | 074032 | Ifjúság-egészségügyi gondozás |
| 7 | 101110 | Bentlakásos, nem kórházi ellátás, ápolás |
| 8 | 102023 | Időskorúak tartós bentlakásos ellátása |
| 9 | 102024 | Demens betegek tartós bentlakásos ellátása |
| 10 | 104012 | Gyermekek átmeneti ellátása |
| 11 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 12 | 104031 | Gyermekek bölcsődében és mini bölcsődében történő ellátása |
| 13 | 104042 | Család és gyermekjóléti szolgáltatások |
| 14 | 104043 | Család és gyermekjóléti központ |
| 15 | 107080 | Esélyegyenlőség elősegítését célzó tevékenységek és programok |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

*2. sz. melléklet a 46/2023. Képv. test. határozathoz*

Okirat száma: 3934-4/2023.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján az Egészségügyi, Gyermekjóléti és Szociális Intézmény alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Egészségügyi, Gyermekjóléti és Szociális Intézmény
   2. A költségvetési szerv
      1. székhelye: 6200 Kiskőrös, Árpád utca 8.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Egészségügyi, Gyermekjóléti és Szociális Intézmény Ifjúság-egészségügyi Szolgálat | 6200 Kiskőrös, Árpád utca 4. |
| 2 | Egészségügyi, Gyermekjóléti és Szociális Intézmény | 6200 Kiskőrös, Árpád utca 6. |
| 3 | Egészségügyi, Gyermekjóléti és Szociális Intézmény Idősek Otthona | 6200 Kiskőrös, Sárkány József utca 13. |
| 4. | Egészségügyi, Gyermekjóléti és Szociális Intézmény Védőnői Szolgálat | 6200 Kiskőrös, Kossuth Lajos utca 6. |
| 5. | Egészségügyi, Gyermekjóléti és Szociális Intézmény Bölcsőde | 6200 Kiskőrös, Árpád utca 6. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma:1981.01.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye:6200 Kiskőrös, Petőfi Sándor tér 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | HUMÁN SZOLGÁLTATÓ KÖZPONT | 6200 Kiskőrös, Kossuth Lajos utca 27. |
| 2 | KISKŐRÖSI TÖBBCÉLÚ KISTÉRSÉGI TÁRSULÁS KISKŐRÖSI ÉS CSÁSZÁRTÖLTÉSI IDŐSEK OTTHONA | 6200 Kiskőrös, Sárkány József utca 13. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata Képviselő-testülete
      2. székhelye:6200 Kiskőrös, Petőfi Sándor tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
2. **A költségvetési szerv tevékenysége**
   1. A költségvetési szerv közfeladata: Az egészségügyrőlszóló 1997. évi CLIV. törvényben, valamint más jogszabályokban meghatározott egészségügyi alapellátás, a gyermekek védelméről és a gyámügyi igazgatásról szóló 1997. évi XXXI. törvényben meghatározott gyermekjóléti alapellátása, valamint a szociális igazgatásról és a szociális ellátásról szóló 1993. évi III. törvényben meghatározott szociális ellátás.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és önkormányzati intézmények ellátó, kisegítő szolgálatai |

* 1. A költségvetési szerv alaptevékenysége: Az Egészségügyi, Gyermekjóléti és Szociális Intézmény ellátja az egészségügyről szóló 1997. évi CLIV. törvényben, a szociális igazgatásról és a szociális ellátásról szóló 1993. évi III. törvény, a gyermekek védelméről és a gyámügyi igazgatásról szóló 1997. évi XXXI. törvény és a vonatkozó egyéb jogszabályokban a számára meghatározott feladatokat.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 2 | 041233 | Hosszabb időtartamú közfoglalkoztatás |
| 3 | 062020 | Településfejlesztési projektek és támogatásuk |
| 4 | 072311 | Fogorvosi alapellátás |
| 5 | 074031 | Család és nővédelmi egészségügyi gondozás |
| 6 | 074032 | Ifjúság-egészségügyi gondozás |
| 7 | 101110 | Bentlakásos, nem kórházi ellátás, ápolás |
| 8 | 102023 | Időskorúak tartós bentlakásos ellátása |
| 9 | 102024 | Demens betegek tartós bentlakásos ellátása |
| 10 | 104012 | Gyermekek átmeneti ellátása |
| 11 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 12 | 104031 | Gyermekek bölcsődében és mini bölcsődében történő ellátása |
| 13 | 104042 | Család és gyermekjóléti szolgáltatások |
| 14 | 104043 | Család és gyermekjóléti központ |
| 15 | 107080 | Esélyegyenlőség elősegítését célzó tevékenységek és programok |

* 1. A költségvetési szerv illetékessége, működési területe: Kiskőrös vonzáskörzete területén az alapító okiratban meghatározott feladatok ellátása.

A bentlakásos intézmény vonatkozásában Magyarország területe.

A Család- és gyermekjóléti központ vonatkozásában a Kiskőrösi Járás területe.

1. **A költségvetési szerv szervezete és működése**
   1. A költségvetési szerv vezetőjének megbízási rendje: Vezetője az igazgató, akit a Képviselő-testület – pályázat alapján – legfeljebb 5 évig terjedő határozott időre bíz meg.

Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik. A vezető felett az egyéb munkáltatói jogokat a polgármester gyakorolja.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 3 | Megbízási jogviszony | A polgári törvénykönyvről szóló 2013. évi V. törvény |
| 4 | Egészségügyi szolgálati jogviszony | Az egészségügyi szolgálati jogviszonyról szóló 2020. évi C. törvény |

1. **napirend**

A PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a napirendi pontot jogszabályváltozás indokolja. A kormányzati funkciókról szóló PM rendelet a rövid időtartamú közfoglalkoztatás kormányzati funkciót hatályon kívül helyezte. Az említett kód az intézmény alapító okiratában is szerepel, ezért szükséges annak módosítása.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**47/2023. sz. Képv. test. hat.**

A Petőfi Sándor Városi Könyvtár alapító okiratának módosítása

**HATÁROZAT**

A Képviselő-testület

1. A Petőfi Sándor Városi Könyvtár alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

1. *sz. melléklet a 47/2023. Képv. test. határozathoz*

Okirat száma: 3932-3/2023.

Módosító okirat

**A Petőfi Sándor Városi Könyvtár a** **Kiskőrös Város Önkormányzatának Képviselő-testülete által 2022.05.25. napján kiadott, 6249-7/2022. számú alapító okiratát az államháztartásról szóló 2011. évi CXCV. törvény 8/A. §-a alapján –** **Kiskőrös Város Önkormányzatának Képviselő-testületének …./2023 számú határozatára figyelemmel a következők szerint módosítom:**

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 082042 | Könyvtári állomány gyarapítása, nyilvántartása |
| 3 | 082043 | Könyvtári állomány feltárása, megőrzése, védelme |
| 4 | 082044 | Könyvtári szolgáltatások |
| 5 | 082091 | Közművelődés – közösségi és társadalmi részvétel fejlesztése |
| 6 | 083020 | Könyvkiadás |
| 7 | 083030 | Egyéb kiadói tevékenység |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

1. *sz. melléklet a 47/2023. Képv. test. határozathoz*

Okirat száma: 3932-4/2023.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Petőfi Sándor Városi Könyvtár alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Petőfi Sándor Város Könyvtár
   2. A költségvetési szerv
      1. székhelye: 6200 Kiskőrös, Petőfi tér 4/B
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Zsinagóga | 6200 Kiskőrös, Petőfi Sándor út 3. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma:2003.10.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi tér 1.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi tér 1.
3. **A költségvetési szerv tevékenysége**
   1. A költségvetési szerv közfeladata:

A muzeális intézményekről, a nyilvános könyvtári ellátásról és a közművelődésről szóló 1997. évi CXL törvény alapján nyilvános könyvtár feladatok ellátása.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910100 | Könyvtári, levéltári tevékenység |

* 1. A költségvetési szerv alaptevékenysége:

A Petőfi Sándor Városi Könyvtár ellátja a muzeális intézményekről, a nyilvános könyvtári ellátásról és közművelődésről szóló 1997. évi CXL. törvényben és a vonatkozó egyéb jogszabályokban a számára meghatározott feladatokat.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 082042 | Könyvtári állomány gyarapítása, nyilvántartása |
| 3 | 082043 | Könyvtári állomány feltárása, megőrzése, védelme |
| 4 | 082044 | Könyvtári szolgáltatások |
| 5 | 082091 | Közművelődés – közösségi és társadalmi részvétel fejlesztése |
| 6 | 083020 | Könyvkiadás |
| 7 | 083030 | Egyéb kiadói tevékenység |

* 1. A költségvetési szerv illetékessége, működési területe:

Kiskőrös Városban az alapító okiratban meghatározott feladatok ellátása.

1. **A költségvetési szerv szervezete és működése**
   1. A költségvetési szerv vezetőjének megbízási rendje:

Vezetője az igazgató, akit a Képviselő-testület nevez ki, és ment fel, munkáltatói jogokat a polgármester gyakorolja felette, a kinevezés határozott időre, 5 évre szól, melyet pályázat kiírása előzi meg. A kinevezéshez nem szükséges miniszter egyetértése.  
Foglalkoztatási jogviszonyára a munka törvénykönyvéről szóló 2012. évi I. törvény vonatkozik.

* 1. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | munkaviszony | A munka törvénykönyvéről szóló 2012. évi I. törvény |
| 2 | megbízási jogviszony | A polgári törvénykönyvről szóló 2013. évi V. törvény |

1. **napirend**

A PETŐFI SZÜLŐHÁZ ÉS EMLÉKMÚZEUM ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a napirendi pontot jogszabályváltozás indokolja. A kormányzati funkciókról szóló PM rendelet a rövid időtartamú közfoglalkoztatás kormányzati funkciót hatályon kívül helyezte. Az említett kód az intézmény alapító okiratában is szerepel, ezért szükséges annak módosítása.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**48/2023. sz. Képv. test. hat.**

A Petőfi Szülőház és Emlékmúzeum alapító okiratának módosítása

**HATÁROZAT**

A Képviselő-testület

1. A Petőfi Szülőház és Emlékmúzeum alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

1. *sz. melléklet a 48/2023. Képv. test. határozathoz*

Okirat száma: 3933-3/2023.

Módosító okirat

**A Petőfi Szülőház és Emlékmúzeum a** **Kiskőrös Város Önkormányzatának Képviselő-testülete által 2021.12.15. napján kiadott, 14703-3/2021. számú alapító okiratát az államháztartásról szóló 2011. évi CXCV. törvény 8/A. §-a alapján –** **Kiskőrös Város Önkormányzatának Képviselő-testületének …./2023 számú határozatára figyelemmel a következők szerint módosítom:**

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 082061 | Múzeumi gyűjteményi tevékenység |
| 3 | 082062 | Múzeumi tudományos feldolgozó és publikációs tevékenység |
| 4 | 082063 | Múzeumi kiállítási tevékenység |
| 5 | 082064 | Múzeumi közművelődési, közönségkapcsolati tevékenység |
| 6 | 082092 | Közművelődés - hagyományos közösségi kulturális értékek gondozása |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

1. *sz. melléklet a 48/2023. Képv. test. határozathoz*

Okirat száma: 3933-4/2023

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Petőfi Szülőház és Emlékmúzeum alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Petőfi Szülőház és Emlékmúzeum
   2. A költségvetési szerv
      1. székhelye:6200 Kiskőrös, Petőfi Sándor tér 5.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Szlovák Tájház | 6200 Kiskőrös, Szent István utca 23. |
| 2 | Raktár és Irodaépület | 6200 Kiskőrös, Luther tér 1. |
| 3 | Petőfi Szülőház és Emlékmúzeum János Vitéz Látogatóközpontja | 6200 Kiskőrös, Martini u. 6. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 1998.01.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése:Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
2. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.

* 1. A költségvetési szerv fenntartójának
     1. megnevezése: Kiskőrös Város Önkormányzata
     2. székhelye: 6200 Kiskőrös, Petőfi tér 1.

1. **A költségvetési szerv tevékenysége**
   1. A költségvetési szerv közfeladata A muzeális intézményekről, a nyilvános könyvtári ellátásokról és közművelődésről szóló 1997. évi CXL. törvény alapján múzeumi tevékenység ellátása.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 910200 | Múzeumi tevékenység |

* 1. A költségvetési szerv alaptevékenysége:A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 37/A. §, 42. §, 46.§-a alapján gondoskodik a kulturális javak meghatározott anyagának folyamatos gyűjtéséről, nyilvántartásáról, megőrzéséről, és állományvédelméről,tudományos feldolgozásáról és publikálásáról, kutathatóságáról valamint kiállításokon és más módon történő bemutatásáról, közművelődési és közgyűjteményi feladatok ellátásáról.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 082061 | Múzeumi gyűjteményi tevékenység |
| 3 | 082062 | Múzeumi tudományos feldolgozó és publikációs tevékenység |
| 4 | 082063 | Múzeumi kiállítási tevékenység |
| 5 | 082064 | Múzeumi közművelődési, közönségkapcsolati tevékenység |
| 6 | 082092 | Közművelődés - hagyományos közösségi kulturális értékek gondozása |

* 1. A költségvetési szerv illetékessége, működési területe: Kiskőrös Városban az alapító okiratban meghatározott feladatok ellátása

1. **A költségvetési szerv szervezete és működése**
   1. A költségvetési szerv vezetőjének megbízási rendje:   
      Vezetője az igazgató, akit a Képviselő-testület nevez ki, és ment fel, munkáltatói jogokat a polgármester gyakorolja felette, a kinevezés határozott időre, 5 évre szól, melyet pályázat kiírása előzi meg. A kinevezéshez nem szükséges miniszter egyetértése.  
      Foglalkoztatási jogviszonyára a munka törvénykönyvéről szóló 2012. évi I. törvény vonatkozik.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Megbízási jogviszony | A polgári törvénykönyvről szóló 2013. évi V. törvény |

1. **napirend**

A KISKŐRÖSI ÓVODÁK ALAPÍTÓ OKIRATÁNAK MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a napirendi pontot jogszabályváltozás indokolja. A kormányzati funkciókról szóló PM rendelet a rövid időtartamú közfoglalkoztatás kormányzati funkciót hatályon kívül helyezte. Az említett kód az intézmény alapító okiratában is szerepel, ezért szükséges annak módosítása.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**49/2023. sz. Képv. test. hat.**

A Kiskőrösi Óvodák alapító okiratának módosítása

**HATÁROZAT**

A Képviselő-testület

1. A Kiskőrösi Óvodák alapító okiratát a határozat 1. melléklete szerinti tartalommal módosítja.
2. felhatalmazza a polgármestert a határozat 1. mellékletét képező módosító okirat és a határozat 2. mellékletét képező módosításokkal egységes szerkezetbe foglalt alapító okirat aláírására.

**Felelős:** polgármester

**Határidő:** azonnal

1. *sz. melléklet a 49/2023. Képv. test. határozathoz*

Okirat száma: 3931-3/2023.

Módosító okirat

**A** **Kiskőrösi Óvodák** **a** **Kiskőrös Város Önkormányzatának Képviselő-testülete által 2022.02.23. napján kiadott 1339-5/2022. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – Kiskőrös Város Önkormányzata Képviselő-testületének …./2023 számú határozatára figyelemmel – a következők szerint módosítom:**

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 082061 | Múzeumi gyűjteményi tevékenység |
| 3 | 082062 | Múzeumi tudományos feldolgozó és publikációs tevékenység |
| 4 | 082063 | Múzeumi kiállítási tevékenység |
| 5 | 082064 | Múzeumi közművelődési, közönségkapcsolati tevékenység |
| 6 | 082092 | Közművelődés - hagyományos közösségi kulturális értékek gondozása |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

1. *sz. melléklet a 49/2023. Képv. test. határozathoz*

Okirat száma: 3931-4/2023.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Kiskőrösi Óvodák alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Kiskőrösi Óvodák
   2. A költségvetési szerv
      1. székhelye: 6200 Kiskőrös, Kőrisfa utca 14.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Batthyány Óvoda | 6200 Kiskőrös, Batthyány utca 2. |
| 2 | Szűcsi Óvoda | 6200 Kiskőrös, Rákóczi utca 144. |
| 3 | Erdőtelki Óvoda | 6200 Kiskőrös, Nyárfa utca 35. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2013.01.01.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Kiskőrösi Többcélú Kistérségi Társulás Óvodája, Általános Iskolája, Középiskolája, Szakiskolája és Kollégiuma | 6200 Kiskőrös, Árpád u. 20. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Kiskőrös Város Önkormányzata Képviselő-testülete
      2. székhelye: 6200 Kiskőrös, Petőfi Sándor tér 1.
   2. A költségvetési szerv fenntartójának
      1. megnevezése: Kiskőrös Város Önkormányzata
      2. székhelye: 6200 Kiskőrös, Petőfi Sándor tér 1.
2. **A költségvetési szerv tevékenysége**
   1. A költségvetési szerv közfeladata: A nemzeti köznevelésről szóló 2011. évi CXC. törvényben meghatározott feladatok.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

* 1. A költségvetési szerv alaptevékenysége: A nemzeti köznevelésről szóló 2011. évi CXC. törvényben meghatározott feladatok. Óvodai nevelés, ellátás, sajátos nevelési igényű gyermekek óvodai nevelésének ellátása, gyermekétkeztetés, munkahelyi étkeztetés.
  2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 041233 | Hosszabb időtartamú közfoglalkoztatás |
| 2 | 091110 | Óvodai nevelés, ellátás szakmai feladatai |
| 3 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 4 | 091140 | Óvodai nevelés, ellátás működtetési feladatai |
| 5 | 096015 | Gyermekétkeztetés köznevelési intézményben |
| 6 | 096025 | Munkahelyi étkeztetés köznevelési intézményben |

* 1. A költségvetési szerv illetékessége, működési területe: Kiskőrös

1. **A költségvetési szerv szervezete és működése**
   1. A költségvetési szerv vezetőjének megbízási rendje: Vezetője az igazgató, akit a Képviselő-testület – pályázat alapján – legfeljebb 5 évig terjedő határozott időre bíz meg. Foglalkoztatási jogviszonyára a közalkalmazottak jogállásáról szóló 1992. évi XXXIII. törvény vonatkozik. A vezető felett az egyéb munkáltatói jogokat a polgármester gyakorolja.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Munkaviszony | A munka törvénykönyvéről szóló 2012. évi I. törvény |
| 2 | Közalkalmazotti jogviszony | A közalkalmazottak jogállásáról szóló 1992. évi XXXIII. törvény |
| 3 | Megbízási jogviszony | A polgári törvénykönyvről szóló 2013. évi V. törvény |

1. **A köznevelési intézményre vonatkozó rendelkezések**
   1. A köznevelési intézmény
      1. típusa: Óvoda
      2. alapfeladatának jogszabály szerinti megnevezése: A nemzeti köznevelésről szóló 2011. évi CXC. törvény 4. §. 14a pontjának a) alpontja alapján „óvodai nevelés”
      3. gazdálkodásával összefüggő jogosítványok: Pénzügyi gazdálkodási feladatait a Kiskőrösi Polgármesteri Hivatal (6200 Kiskőrös, Petőfi Sándor tér 1.) látja el.
   2. A feladatellátási helyenként felvehető maximális gyermek-, tanulólétszám:

|  |  |  |  |  |
| --- | --- | --- | --- | --- |
|  | feladatellátási hely megnevezése | alapfeladat megnevezése | munkarend megjelölése | maximális gyermek-, tanulólétszám |
| 1 | Kőrisfa Óvoda | Óvodai nevelés |  | 180 fő |
| 2 | Batthyány Óvoda | Óvodai nevelés |  | 180 fő |
| 3 | Szűcsi Óvoda | Óvodai nevelés |  | 90 fő |
| 4 | Erdőtelki Óvoda | Óvodai nevelés |  | 30 fő |

* 1. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | Kőrisfa utca 14. | 3963/34 | Önkormányzati vagyon | Óvoda |
| 2 | Batthyány utca 2. | 3013 | Önkormányzati vagyon | Óvoda |
| 3 | Rákóczi utca 144. | 723 | Önkormányzati vagyon | Óvoda |
| 4 | Nyárfa utca 35. | 4526 | Önkormányzati vagyon | Óvoda |

1. **napirend**

A 18/2021. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy a Képviselő-testület a 18/2021. számú határozatával döntött a Magyar Állam tulajdonában lévő Kiskőrös, Petőfi Sándor tér 1. szám alatti 3090/B/1, a 3090/B/2 hrsz-ú épület és a 3090/C/2, valamint a 3090/D/2 hrsz-ú albetéteken nyilvántartott épületrészek térítésmentes önkormányzati tulajdonba vételéről. Tekintettel arra, hogy ezen ingatlanrészek a korábban betöltött katasztrófavédelmi feladatellátást már nem szolgálják, az épület, illetve épületrészek üresen állnak. A térítésmentes tulajdonba vételi eljárást az Önkormányzat megindította a vagyonkezelő felé. A vagyonkezelő megkereste Kiskőrös Város Önkormányzatát, melyben kérte módosítani a Képviselő-testületi határozatot, helyrajzi számonként külön pontokban feltüntetve a térítésmentes tulajdonba vétel indokát a közfeladat pontos jogszabályi helyének külön-külön történő nevesítésével. Elfogadás esetén a határozat 2. pontja módosul.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**50/2023. sz. Képv. test. hat.**

A 18/2021. számú Képviselő-testületi határozat módosítása

**HATÁROZAT**

A Képviselő-testület „A Kiskőrös 3090 hrsz-ú Városháza Társasház állami tulajdonban lévő albetéteinek ingyenes tulajdonba vétele tárgyában kelt 18/2021. számú határozatának 2. pontját az alábbiak szerint módosítja:

*A 2. pont helyébe az alábbi szövegrész kerül:*

* a) - a 3090/B/1, a 3090/B/2 hrsz-ú ingatlanokat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja alapján helyiséggazdálkodás,
* b) - a 3090/C/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja alapján városüzemeltetés
* c) - és a 3090/D/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján katasztrófavédelem (önkéntes tűzoltóság), mint helyben biztosítható közfeladatainak ellátása céljából kívánja tulajdonba venni.

**Felelős:** polgármester

**Határidő:** értelemszerűen

***A Képviselő-testület „A Kiskőrös 3090 hrsz-ú Városháza Társasház állami tulajdonban lévő albetéteinek ingyenes tulajdonba vétele tárgyú 18/2021. számú határozata a módosítással egységes szerkezetben:***

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXVI. törvény 13. §-ában foglalt helyben biztosítható közfeladatellátási kötelezettsége, valamint az állami vagyonról szóló 2007. évi CVI. törvény 36. § (2) bekezdésének c) pontja alapján kezdeményezi és kérelmezi a Magyar Nemzeti Vagyonkezelő Zrt.-nél, mint vagyonkezelőnél a Kiskőrös 3090/B/1, a 3090/B/2, a 3090/C/2 és a 3090/D/2 hrsz-ú albetéten nyilvántartott a Magyar Állam tulajdonában (tulajdonosi joggyakorló: Magyar Nemzeti Vagyonkezelő Zrt.) lévő épület és épületrészek ingyenes önkormányzati tulajdonba adását.
2. a) - a 3090/B/1, a 3090/B/2 hrsz-ú ingatlanokat Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja alapján helyiséggazdálkodás,

b) - a 3090/C/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontja alapján városüzemeltetés

c) - és a 3090/D/2 hrsz-ú ingatlanrészt Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján katasztrófavédelem (önkéntes tűzoltóság), mint helyben biztosítható közfeladatainak ellátása céljából kívánja tulajdonba venni.

1. nyilatkozik arról, hogy az 1. pontban nevesített ingatlan nem áll *(örökségvédelmi / természetvédelmi / helyi / Natura 2000)* védettség alatt.
2. kötelezettséget vállal arra, hogy az ingyenesen tulajdonba vett ingatlanrészt nem idegeníti el.
3. egyetért azzal, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viselje.
4. felhatalmazza a polgármestert az ingatlanrész ingyenes tulajdonba vételével összefüggő kérelem benyújtására, az eljárások megindítására, a jognyilatkozatok megtételére, valamint az ingyenes tulajdonba vételről szóló megállapodás aláírására.

**Felelős:** polgármester

**Határidő:** értelemszerűen

1. **napirend**

A KISKŐRÖS, 1538 HRSZ-Ú, TERMÉSZETBEN KISKŐRÖS, ADY ENDRE U. 7. SZÁM ALATTI INGATLAN ADÁSVÉTELE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy az Ady Endre u. 7. szám alatti, 1147 m2 alapterületű, kivett lakóház, udvar rendeltetésű ingatlan tulajdonosai az ingatlant értékesítésre ajánlották fel Kiskőrös Város Önkormányzata részére. Az Önkormányzat rendezési tervében az ingatlan a Vasvári Pál utcát az Ady Endre utcával összekötő út kiépítésére van kiszabályozva, Magyarország Helyi Önkormányzatairól szóló törvény értelmében településfejlesztés, településrendezés, mint helyben biztosítható önkormányzati közfeladat megvalósulását szolgálja. Az Önkormányzat szerződéses feltételeinek elfogadásáról a Képviselő-testület jogosult dönteni.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**51/2023. sz. Képv. test. hat.**

A Kiskőrös, 1538 hrsz-ú, természetben Kiskőrös, Ady Endre u. 7. szám alatti ingatlan adásvétele

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata, településfejlesztés, településrendezés, mint helyben biztosítható önkormányzati közfeladat céljára, visszterhes tulajdonjog átruházás útján megvásárolja Dr. Szlovák Ibolya Ágnes és Dr. Szlovák György tulajdonát képező Kiskőrös, 1538 hrsz-ú, természetben Kiskőrös, Ady Endre u. 7. szám alatti, 1147 m2 alapterületű, kivett lakóház, udvar rendeltetésű ingatlant, a határozat mellékletét képező adásvételi szerződésben foglalt tulajdonjog-átruházási feltételekkel, 30.000.000,-Ft összegben.
2. felhatalmazza a polgármestert a határozat melléklete szerinti adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** értelemszerűen

*Melléklet az 51/2023. sz. Képv. test. határozathoz*

**Adásvételi szerződés**

Amely létrejött egyrészről

**Dr. Szlovák Ibolya Ágnes** (születési neve, születési hely, idő:., anyja neve:, lakik: ., személyi száma:, adóazonosító jele:) mint eladó– a továbbiakban mint **Eladó I.** – és

**Dr. Szlovák György** (születési neve: születési hely, idő: anyja neve:, lakik: ., személyi száma:, adóazonosító jele:) mint eladó – a továbbiakban **Eladó II.** – Eladó I. és Eladó II. a továbbiakban együtt Eladók – valamint

**Szlovák Györgyné** (születési neve:, születési hely, idő: anyja neve:, lakik:., személyi száma:, adóazonosító jele:) mint özvegyi jog jogosultja – a továbbiakban **Özvegyi jog jogosultja** – másrészről

**Kiskőrös Város Önkormányzata** (székhelye: 6200 Kiskőrös, Petőfi S. tér 1., Törzskönyvi azonosító szám (PIR): 724782, adószáma: 15724784-2-03, KSH-száma: 15724784-8411-321-03, képviseli: Domonyi László Mihály polgármester, lakik: 6200 Kiskőrös, Toldi u. 6.) mint vevő– a továbbiakban, mint **Vevő** – Eladók és Vevő a továbbiakban együtt **Felek ill. Szerződő felek –** között a mai napon az alábbi feltételek szerint:

**I. Általános rendelkezések**

1./ Eladó I. ½-ed arányú-, Eladó II. ½ arányú közös tulajdonában (mindösszesen Eladók 1/1 arányú tulajdonában) áll a **Kiskőrös, belterület 1538 hrsz.** alatt felvett, mindösszesen 1147 m2 területű, kivett lakóház, udvar megnevezésű, természetben 6200 Kiskőrös, Ady Endre utca 7. szám alatt található ingatlan (a továbbiakban **Ingatlan**).

Eladók tulajdonjogukat az Országos Takarnet Hálózatból lehívott tulajdoni lap e-hiteles másolattal igazolták. Az Eladók kijelentik és szavatolják, hogy az Ingatlan tulajdoni lapjának tartalma mindenben megfelel a valóságnak, teljeskörűen és hitelesen tükrözi az Ingatlanra vonatkozó jogokat és tényeket.

2./ A hatályos ingatlan-nyilvántartás szerint a szerződés tárgyát képező Ingatlanra az alábbi teher vannak bejegyezve az ingatlan-nyilvántartásba:

* III/3. alatt **özvegyi jog** Szlovák Györgyné Özvegyi jog jogosultja javára Eladók tulajdoni hányadát terhelően (bejegyző határozat száma: 44469/1996.11.14.)

Szlovák Györgyné Özvegyi jog jogosultja jelen okirat aláírásával **feltétlenül és visszavonhatatlanul lemond** özvegyi jogáról gyermekei Dr. Szlovák Ibolya Ágnes Eladó I. és Dr. Szlovák György Eladó II. javára. Az özvegyi jog értéke: 6.000.000,- Ft.

3./ Eladók szavatosságot vállalnak azért, hogy az Ingatlan a jelen szerződésben írtakon felül per-, igény- és tehermentes, harmadik személy javára olyan jogot nem engedtek, amely Vevő korlátozásmentes tulajdonszerzését és birtokba lépését akadályozza, vagy meggátolja. Felek rögzítik, hogy az Ingatlan tulajdoni lapján elintézetlen széljegy nem szerepel. Eladók egyaránt nyilatkoznak továbbá, hogy az Ingatlan gazdasági társaság székhelyeként, fióktelepeként, telephelyeként cégjegyzékben való feltüntetésére hozzájárulást senkinek nem adtak, azok bejegyzéséről tudomással nem bírnak.

3./ Szerződést kötő felek rögzítik, hogy Vevő a szerződés tárgyát képező Ingatlan állagával, állapotával, elhelyezkedésével, az Ingatlanra vonatkozó építésügyi hatósági előírásokkal tisztában van, ezen adatok és információk birtokában vásárolja meg az Ingatlant.

4./ Eladók az Ingatlant teljes egészében, valamennyi törvényes és természetes tartozékával és alkotórészével együtt jelen szerződéssel eladják Vevőnek. Vevő az Ingatlant, azaz a Kiskőrös, belterület 1538 hrsz-ú ingatlan 1/1 tulajdoni hányadát teljes egészében, valamennyi törvényes és természetes tartozékával és alkotórészével együtt jelen szerződéssel Eladóktól megvásárolja.

**II. Fizetési feltételek**

1./ Szerződést kötő felek az Ingatlan kölcsönösen kialkudott vételárát mindösszesen 30.000.000,- Ft-ban, azaz Harmincmillió forintban határozzák meg, amely Eladókat tulajdoni hányaduk arányában illeti meg, azaz Eladó I-t 15.000.000,- Ft illeti meg és Eladó II-t 15.000.000,- Ft illeti meg.

2./ Szerződést kötő felek nyilatkoznak, hogy a II/1. pontban írt vételárat a piaci és értékviszonyokkal arányban állónak tekintik és lemondanak jelen szerződés feltűnő értékaránytalanság jogcímén történő megtámadási jogukról.

3./ Vevő a teljes vételárat a jelen adásvételi szerződés valamennyi fél általi aláírását követő 10 napon belül átutalással fizeti meg az alábbi, együttes feltételek teljesülte esetén:

* Vevő tulajdonjog bejegyzési kérelme a szerződés tárgyát képező Ingatlan tulajdoni lapján széljegyként feltüntetésre került és
* az Ingatlan a jelen szerződésben írtakon felül per-, igény- és tehermentes.

A teljes vételárat Vevő az alábbiak szerint fizeti meg Eladók részére:

* 15.000.000,- Ft összeget Eladó I. Raiffeisen Banknál vezetett 12062003-01366192-00100005 számú bankszámlájára utalással,
* 15.000.000,- Ft összeget Eladó II. OTP Banknál vezetett 11773322-30250095 számú bankszámlájára utalással.

Felek a vételárat azon a napon tekintik megfizetettnek, amely napon az jóváírásra került Eladók jelen pontban rögzített bankszámláján. Eladók a jelen pontban írt bankszámlára történő teljesítést saját kezükhöz történő teljesítésként kifejezetten kérik és elfogadják.

4./ Szerződő felek rögzítik, hogy a II/3. pont szerint megfizetett összegből 3.000.000,- Ft, azaz Hárommillió forint összeget foglalónak tekintenek, az foglalóként került Eladók részére átadásra.

A Felek nyilatkoznak, hogy a foglaló jogi természetével és tartalmával tisztában vannak. Tudomással bírnak arról, hogy a szerződés teljesülésének meghiúsulásáért felelős szerződő fél az adott foglalót elveszíti, míg a kapott foglalót kétszeres összegben köteles visszafizetni. Amennyiben a szerződés meghiúsulásáért mindkét fél felelős, vagy egyik fél sem felelős, úgy az adott foglaló visszajár. A foglaló kikötésére a Feleket jelen szerződésből eredően terhelő kötelezettségvállalások megerősítéseként került sor. Felek tudomásul vették az Okiratszerkesztő ügyvéd foglalóval kapcsolatos figyelmeztetését.

5./ Felek rögzítik, hogy abban az esetben, amennyiben a II/1. pontban írt vételárat Vevő Eladók részére megfizeti, úgy Eladóknak semmilyen jogcímen további vagyonjogi követelésük a szerződés tárgyát képező Ingatlan adásvételével kapcsolatban Vevővel szemben nincsen.

6./ Abban az esetben, amennyiben Vevő a vételár megfizetésével esedékességet követő 15 napon túli késedelembe esik, úgy Eladók jogosultak jelen szerződéstől egyoldalú írásbeli nyilatkozattal elállni, mely esetben Felek az eredeti állapotot állítják helyre.

**III. Tulajdonjog átszállása, birtokbaadás**

1./ Szerződést kötő felek rögzítik, hogy Eladók az Ingatlant 2023. július 15. napjáig adják Vevő birtokába kiürített, beköltözhető állapotban, birtokbaadási jegyzőkönyv felvétele mellett, amelyben rögzítik a mérőórák állását. A birtokbaadáskor az Eladók kötelesek igazolni a közüzemi díjtartozások nemlegességét. Szerződő felek rögzítik, hogy az Ingatlan víz és elektromos áram közművel rendelkezik, gáz közmű az Ingatlanon nincs.

Szerződő felek rögzítik, hogy a birtokbaadást követően az Ingatlanban maradt ingóságokkal összefüggésben Vevő jogosult rendelkezni, amennyiben azokat Eladók nem szállítják el, Vevővel szemben a birtokbaadást követően igényt nem támaszthatnak, arról jelen szerződés aláírásával feltétlenül és visszavonhatatlanul lemondanak.

2./ A birtokbaadásig az Eladók viselik az Ingatlan terheit, míg a birtokbavételtől a Vevő viseli az Ingatlan terheit és szedi hasznait.

3./ Amennyiben Eladók jelen szerződésben rögzített határidőben az Ingatlant nem adják Vevő birtokába, úgy napi 20.000,- Ft kötbér megfizetésére kötelesek egyetemlegesen.

4./ Eladók és Özvegyi jog jogosultja kötelezettséget vállalnak arra, hogy Özvegyi jog jogosultja a birtokbaadás napjáig az Ingatlanból, mint bejelentett lakcímről kijelentkezik.

5./ A birtokbaadást követő 15 napon belül a Vevő köteles a közműszolgáltatókkal saját nevére közműszolgáltatási szerződést kötni.

6./ Az Eladók a teljes vételár megfizetéséig tulajdonjog fenntartással élnek. Eladók jelen adásvételi szerződés aláírásával feltétlen és visszavonhatatlan hozzájárulásukat adják ahhoz, hogy Vevő tulajdonjoga a szerződés tárgyát képező Ingatlan mindösszesen 1/1 tulajdoni illetőségére az ingatlan-nyilvántartásban a vételár teljes megfizetése esetén adásvétel jogcímén bejegyzésre kerüljön Eladók tulajdonjogának egyidejű törlése mellett.

Eladók jelen szerződés aláírásával ügyvédi letétbe helyezik az Ingatlanra vonatkozó tulajdonjog átruházáshoz hozzájáruló nyilatkozatuknak 5 db ügyvédi ellenjegyzéssel ellátott példányát azzal a letevői utasítással, hogy letéteményes abban az esetben jogosult és köteles azt Vevő részére kiadni, illetve tulajdonjog bejegyzése iránti kérelemként továbbítani a Bács-Kiskun Vármegyei Kormányhivatal Földhivatali Főosztály Földhivatali Osztály 5.-höz, amennyiben Vevő hitelt érdemlően igazolja a teljes vételár Eladók részére történt szerződésszerű megfizetését (igazolás módja: teljes bizonyító erejű magánokiratba foglalt Eladói nyilatkozat a teljes vételár megfizetéséről avagy pénzintézeti átutalási megbízás a teljes vételár Eladók részére történő Vevői megfizetéséről).

7./ Özvegyi jog jogosultja – az özvegyi jogról való lemondásra tekintettel – jelen okirattal feltétlen és visszavonhatatlan hozzájárulását adja ahhoz, hogy özvegyi joga törlésre kerüljön a szerződés tárgyát képező Ingatlan tulajdoni lapjáról.

8./ Az Eladók jelen szerződés aláírásával hozzájárulásukat adják ahhoz, hogy a Vevő a jelen szerződést tulajdonjog bejegyzési kérelemként benyújtsa az illetékes Földhivatali Osztályhoz azzal, hogy a Felek kérik az eljárás függőben tartását az Inytv. 47/A. § (1) bek. b) pontjára hivatkozással az Eladók tulajdonjog átruházáshoz hozzájáruló nyilatkozatának kiadásáig, de legkésőbb a jelen szerződés ingatlanügyi hatósági benyújtásától számított 6 hónap elteltéig.

**IV. Vegyes rendelkezések**

1./ Jelen szerződés mellékeltét képezi Kiskőrös Város Önkormányzatának ….. /2023 sz. képviselő-testületi határozata, mely jelen adásvételi szerződés megkötését jóváhagyta.

2./ A jelen szerződés elkészítésével kapcsolatos költségeket, és a földhivatali igazgatási-szolgáltatási díjat Vevő viseli. Felek megállapítják, hogy az 1990. évi XCIII. tv. 5. § (1) bek. b) pontja alapján (teljes személyes illetékmentességben részesülnek a helyi önkormányzatok) az adásvétel mentes a visszterhes vagyonszerzési illeték alól.

Az illetékekről szóló 1990. évi XCIII. törvény (a továbbiakban: Itv.) 11.§ (1) c) pontja alapján az özvegyi jogról való ellenszolgáltatás nélküli lemondás ajándékozási illeték tárgya, ugyanakkor az Itv. 17.§ (1) (p) pontja alapján mentes az ajándékozási illeték alól az ajándékozó egyenes ági rokona által megszerzett ajándék. Tekintettel arra, hogy az ajándékozó, azaz Özvegyi jog jogosultja az Eladók édesanyja, Eladók kérik a Tisztelt Adóhatóságtól illetékmentességük megállapítását.

3./ Eladók nyilatkoznak, hogy tudomással bírnak arról, hogy a jelen szerződéssel kapcsolatban adóbejelentési-, és a vonatkozó jogszabályok szerint esetlegesen adófizetési kötelezettségük áll fenn.

4./ Eladók és Özvegyi jog jogosultja nyilatkoznak, hogy cselekvőképes, nagykorú, magyar állampolgárok. Vevő képviselője pedig kijelenti, hogy Vevő Magyarországon bejegyzett önkormányzat, képviseleti jogosultsága pedig a mai napon is fennáll, továbbá felek nyilatkoznak, hogy szerződéskötési, valamint tulajdonszerzési korlátozás vagy tilalom hatálya alatt nem állnak.

5./ Szerződést kötő felek nyilatkoznak, hogy jelen szerződés rendelkezései szerződéses akaratuknak mindenben megfelelnek, így azt ügyvédi tényvázlatként is aláírják.

6./ Felek meghatalmazzák a Csvila Ügyvédi Irodát (székhely: 6722 Szeged, Kálvária sgt. 19.; eljáró ügyvéd: Dr. Csvila István; KASZ: 36058615) jelen szerződés elkészítésével és Vevő tulajdonjogának bejegyzése, Eladók tulajdonjogának törlése, valamint özvegyi jog jogosultak özvegyi jogának törlése érdekében képviseletük ellátásával (mely meghatalmazás kiterjed az Ingatlanokra bejegyzett özvegyi jogok törlése érdekében a képviselet ellátására) a Bács-Kiskun Megyei Kormányhivatal Földhivatali Főosztály Földhivatali Osztály 5. előtt, mely meghatalmazást ellenjegyző ügyvéd jelen szerződés aláírásával is elfogadja.

7./ A szerződés egyes rendelkezéseinek érvénytelensége az egész szerződést nem teszi érvénytelenné. Ebben az esetben felek kötelezettséget vállalnak az együttműködésre, az érvénytelen rész kiküszöbölésére.

8./ Az okiratszerkesztő ügyvéd tájékoztatja a Feleket, hogy a 176/2008. (VI.30.) Korm. rendelet 3. § (3) bek. értelmében az Eladók az adásvételi szerződés megkötését megelőzően, de legkésőbb a szerződéskötésig kötelesek a Vevőnek átadni az Ingatlan energetikai tanúsítványát. Ez az Eladók kellékszavatossági kötelezettsége körébe tartozik. Jelen szerződés ellenjegyzésének és az ingatlan-nyilvántartási átvezetésnek nem akadálya az energetikai tanúsítvány hiánya.

9./ Eljáró ügyvéd tájékoztatja a feleket, hogy a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. tv. (továbbiakban: Pmt.) alapján azonosítási kötelezettség terheli a felek adatai vonatkozásában. A felek adatai a Pmt. rendelkezései alapján a jelen szerződésben kerülnek rögzítésre. A felek adatszolgáltatása az általuk bemutatott, a személyazonosság igazolására alkalmas okirat bemutatása alapján történik, a Pmt. szabályai szerint. Szerződő felek a Pmt. 8. § (1) bek. előírásának megfelelően nyilatkoznak, hogy jelen ügylet során Eladók a saját nevükben, Vevő képviselője az Önkormányzat képviseletében jár el. Felek hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, a felek adatait a jelen ügylethez kapcsolódó ügyvédi megbízás teljesítése keretében rögzítse, kezelje.

Felek jelen okirat aláírásával is kijelentik, hogy jelen jogügylettel kapcsolatban jogszabály által előírt adataik szerződésben való feltüntetését nem tekintik a személyes adatok védelme megsértésének, egyúttal hozzájárulnak a személyes adataiknak a törvényben foglaltak szerinti kezeléséhez. Szerződő felek adatait az eljáró ügyvéd az információs önrendelkezési jogról és az információszabadságról szóló 2011. évi CXII. törvény rendelkezései alapján, kizárólag a jelen szerződéshez kapcsolódó megbízás és a Pmt-ben foglalt kötelezettsége teljesítése érdekében kezelheti.

10./ Jelen szerződés a felek által a szerződést utoljára aláíró szerződő fél aláírásával jön létre.

11./ A jelen szerződésben nem szabályozott kérdések tekintetében a 2013. évi V. tv. (Polgári Törvénykönyv) rendelkezései az irányadóak.

Felek a jelen szerződést elolvasást követően, mint akaratukkal mindenben megegyezőt, helybenhagyólag írják alá.

Kiskőrös, 2023. április ....

|  |  |  |  |
| --- | --- | --- | --- |
| ...........................  Dr. Szlovák Ibolya Ágnes  Eladó I. | ...........................  Dr. Szlovák György  Eladó II. | ...........................  Szlovák Györgyné  Szül.: Tölgyszéki-Papp Ibolya  Özvegyi jog jogosultja | ...........................  Kiskőrös Város Önkormányzata  képv.: Domonyi László Mihály polgármester  Vevő |

Dr. Csvila István ügyvéd (Csvila Ügyvédi Iroda, 6722 Szeged, Kálvária sgt. 19., KASZ szám: 36058615) készítettem és ellenjegyzem Kiskőrösön, 2023. április .... napján:

Az önkormányzati vagyonról, a vagyon hasznosításáról szóló 26/2012. (XII. 19.) önk. rendelet 11. § (2) bek. alapján ellenjegyzem Kiskőrösön, 2023. április ..... napján:

Dr. Turán Csaba

Jegyző

Pénzügyileg ellenjegyzem Kiskőrösön, 2023. április ..... napján:

Molnár Éva

pénzügyi osztályvezető

1. **napirend**

CSIPI-UNION 2008. KFT. AJÁNDÉKOZÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy A CSIPI-UNION 2008. Kft. képviseletében Csipak István ügyvezető a Földhivatali Osztályon az önkormányzati tulajdonú 1752 és a tulajdonában lévő 1782 hrsz-on nyilvántartott földrészletek határrendezése érdekében telekalakítási engedélyezési eljárást folytatott le. A telekalakítási eljárás eredményeképpen 105 m2 területrészt ajándékozás címén – a rendezési tervben foglalt kiszabályozásnak megfelelve - felajánlott Kiskőrös Város Önkormányzata részére, útszélesítés céljára. A felajánlás elfogadásáról a Képviselő-testület jogosult dönteni.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** köszönetet mondott a CSIPI-UNION Kft-nek és Csipak Istvánnak.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**52/2023. sz. Képv. test. hat.**

CSIPI-UNION 2008. Kft. ajándékozása

**HATÁROZAT**

A Képviselő-testület

1. köszönettel elfogadja a CSIPI-UNION 2008. Kft., mint a Kiskőrös belterület 1782 hrsz-on nyilvántartott, kivett beépítetlen terület megnevezésű ingatlanok tulajdonosa által Kiskőrös Város Önkormányzata részére, útszélesítés céljára felajánlott 105 m2 térmértékű területet ingyenesen, ajándékozás jogcímén.
2. felhatalmazza a polgármestert a határozat mellékletét képező telekalakítással vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

**Felelős:** polgármester

**Határidő:** azonnal

*Melléklet az 52/2023. sz. Képv. test. határozathoz*

**TELEKHATÁR RENDEZÉSSEL VEGYES AJÁNDÉKOZÁSI SZERZŐDÉS**

Amely létrejött egyrészről,

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **Megajándékozott** – továbbiakban Megajándékozott – és

**CSIPI-UNION 2008 Kft.** (székhely: 6200 Kiskőrös, Okolicsányi u. 62., Cg.: 03-09-116747, KSH szám: 14459665-4312-113-03, adószám: 14459665-2-03, képv.: Csipak István ügyvezető), mint **Ajándékozó** – továbbiakban, mint Ajándékozó – között a mai napon az alábbi feltételekkel:

1./ Szerződést kötő felek rögzítik, hogy 1/1 arányú kizárólagos tulajdonukat képezik az alábbi ingatlanok, az alábbi terhekkel, azzal hogy a felek tulajdonjogukat 2023.04.12. napján kiváltott e-hiteles tulajdoni lapmásolatokkal igazolják, egyúttal szavatolják, hogy a jelen szerződés tárgyát képező ingatlanok a jelen pontban írtakon felül per-, igény és tehermentesek:

a.) Megajándékozott kizárólagos tulajdonát képezi a **Kiskőrös, belterület 1752 hrsz.** alatt felvett, valóságban 6200 Kiskőrös, Névtelen u. 1752 hrsz. „felülvizsgálat alatt” található kivett közterület megjelölésű, 3781 m2 összterületű ingatlan, az alábbi terhekkel:

-III/1-es sorszám alatt a 42816/2010.08.10.-es számú bejegyző határozattal a MVM Démász Áramhálózati Kft. (6724 Szeged, Kossuth L. sugárút 64-66.) javára 556 m2-re vezetékjog van bejegyezve.

-III/2-es sorszám alatt a 42127/2011.09.26.-os számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 62 m2-re vezetékjog van bejegyezve.

-III/3-as sorszám alatt a 43776/2011.09.29.-es számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 1270 m2-re vezetékjog van bejegyezve.

-III/5-ös sorszám alatt a 45273/6/2011.10.03.-as számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 7 m2-re vezetékjog van bejegyezve.

-III/6-as sorszám alatt a 45273/6/2011.10.03.-as számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 113 m2-re vezetékjog van bejegyezve.

-III/8-as sorszám alatt a 31068/6/2018.01.22.-es számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 129 m2-re vezetékjog van bejegyezve.

-III/9-es sorszám alatt a 31068/6/2018.01.22.-es számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 2 m2-re vezetékjog van bejegyezve.

-III/10-es sorszám alatt a 31068/6/2018.01.22.-es számú bejegyző határozattal az MVM Démász Áramhálózati Kft. (6724 Szeged, Kossuth L. sugárút 64-66.) javára 68 m2-re vezetékjog van bejegyezve.

b.) Megajándékozó kizárólagos tulajdonát képezi a **Kiskőrös, belterület 1782 hrsz.** alatt felvett, kivett beépítetlen terület megjelölésű, mindösszesen 4265 m2 összterületű ingatlan az alábbi terhekkel:

-III/1-es sorszám alatt a 43778/2011.09.29.-es számú bejegyző határozattal a MVM Démász Áramhálózati Kft. (6724 Szeged, Kossuth L. sugárút 64-66.) javára 82 m2-re vezetékjog van bejegyezve.

-III/2-es sorszám alatt a 33287/2/2017.03.27.-es számú bejegyző határozattal a MVM Démász Áramhálózati Kft. (6724 Szeged, Kossuth L. sugárút 64-66.) javára 2 m2-re vezetékjog van bejegyezve.

2./ Ajándékozó jelen okirat aláírásával az 1/b.) pontban írt Kiskőrös, belterület 1782 hrsz. alatt felvett mindösszesen 4265 m2 összterületű ingatlanból Megajándékozott részére elajándékoz mindösszesen 105/4265-öd tulajdoni illetőséget, amely ténylegesen 105 m2-nek felel meg. Felek az ajándék tárgyát képező 105/4265-öd tulajdon illetőség forgalmi értékét 5.000 ,-Ft/m2-ben, mindösszesen 525.000,- Ft összegben határozzák meg. Felek rögzítik, hogy az ajándékozásra tekintettel pénzmozgásra nem kerül sor.

**Ajándékozó jelen okirat aláírásával feltétlen és visszavonhatatlan hozzájárulását adja ahhoz, hogy a Kiskőrös, belterület 1782 hrsz. alatt felvett ingatlan 105/4265-öd tulajdoni illetőségére, Megajándékozott tulajdonjoga ajándékozás jogcímen az ingatlan- nyilvántartásba bejegyzésre kerüljön.**

Felek rögzítik, hogy a jelen jogügylet tárgyát képező elajándékozott tulajdoni illetőség birtokbaadására az okirat aláírásával egyidejűleg kerül sor.

3./ Felek rögzítik, hogy Ajándékozó 2022.05.16. napján telekalakítási eljárást indított, mellyel kapcsolatban a Bács- Kiskun Megyei Kormányhivatal Földhivatali Főosztály Földhivatali Osztály 5. (Kiskőrös) a 805173/5/2022.05.16. számú határozatával a telekalakítási (telekhatárrendezési) engedélyét megadta és a szóban forgó határozat a közléssel véglegessé vált.

4./ Felek megállapodnak abban, hogy a 3. pontban hivatkozott telekalakítási engedély, valamint a jelen szerződéssel össze nem tűzött mellékletét képező 5/2022-es munka számú változási vázrajzzal egyezően a telekhatár-rendezést, valamint telekalakítást elvégzik, azaz az ajándékozási szerződés megkötésével és annak teljesedésbe menésével egyidejűleg a telekhatár-rendezést és telekalakítást követően az alábbi ingatlanok alakulnak ki az alábbi tulajdonosi viszonyokkal:

1. **Megajándékozott kizárólagos tulajdonában marad a Kiskőrös, belterület 1752 hrsz. alatt felvett, kivett közterület megjelölésű, mindösszesen 3886 m2 összterületű ingatlan**;
2. **Ajándékozó kizárólagos tulajdonában marad a Kiskőrös, belterület 1782 hrsz. alatt felvett, kivett beépítetlen terület megjelölésű, mindösszesen 4160 m2 összterületű ingatlan.**

**Mindkét szerződő fél jelen okirat aláírásával feltétlen és visszavonhatatlan hozzájárulását adja ahhoz, hogy a telekalakítás, valamint a telekhatár rendezés a jelen szerződés mellékletét képező változási vázrajznak, valamint a jelen szerződésben hivatkozott a Bács- Kiskun Megyei Kormányhivatal Földhivatali Főosztály Földhivatali Osztály 5. (Kiskőrös) 805173/5/2022.05.16-os számú telekalakítási engedélyének, valamint a jelen okiratban írtaknak megfelelően az ingatlan-nyilvántartáson átvezetésre kerüljön.**

5./ Felek kijelentik, hogy az okiratszerkesztő ügyvéd tájékoztatását a jelen szerződés kapcsán felmerülő adózási, illetékfizetési kötelezettség tárgyában tudomásul vették.

6./ Felek rögzítik, hogy az ajándékozási szerződés tárgyát képező tulajdoni illetőség állagát a Megajándékozott ismeri, az megtekintett állapotban kerül a tulajdonába.

7./ Felek rögzítik, hogy a telekhatár-rendezést követően kialakuló Kiskőrös, belterület 1752 hrsz., valamint Kiskőrös, belterület 1782 hrsz. alatt felvett ingatlanok vonatkozásában a tulajdonosi arányokban változás nem következik be.

Felek feltétlen és visszavonhatatlanul hozzájárulnak ahhoz, hogy a telekalakítást, telekhatár rendezést megelőzően az egyes pontban felsorolt valamennyi bejegyzett teher a tulajdonjog átruházását és a telekalakítást követően kialakult ingatlanokra visszajegyzésre kerüljön.

8./ Megajándékozott nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg Ajándékozó kijelenti, hogy magyarországi székhellyel rendelkező deviza, belföldi, gazdasági társaság. Felek egybehangzóan nyilatkozzák, hogy szerződéskötési valamint tulajdonszerzési korlátozás vagy tilalom alatt nem állnak.

9./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

10./ Szerződő felek rögzítik, hogy Kiskőrös Város Képviselő Testülete…… /2023. számú határozatával a szerződés megkötéséhez hozzájárult, egyúttal felhatalmazta a polgármestert, hogy jelen szerződést, valamint a jogügylettel kapcsolatos egyéb okiratokat aláírja, a szükséges jognyilatkozatokat megtegye. A jelen pontban hivatkozott határozat a szerződés elválaszthatatlan mellékletét képezi.

11./ Jelen szerződés egyes pontjainak érvénytelensége a szerződés egészének érvényességét nem érinti.

12./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

13./ Megajándékozott jelen okirat megszerkesztésével megbízza a Hauk Ügyvédi Irodát (6200 Kiskőrös, Szarvas u. 2. II/3.), egyúttal meghatalmazza, hogy a tulajdonos változásnak, valamint a telekalakításnak az ingatlan- nyilvántartáson történő átvezetése kapcsán az illetékes kormányhivatal előtt teljes jogkörrel eljárjon. Az okiratszerkesztő Dr Hauk Gábor ügyvéd a szerződés ellenjegyzésével a meghatalmazást és a megbízást elfogadja.

14./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

15./ Szerződést kötő felek rögzítik, hogy a jelen szerződés megszerkesztésével kapcsolatban felmerülő költségek – beleértve az ügyvédi munkadíjat - Megajándékozottat terhelik, csak úgy, mint a jogügylet kapcsán felmerülő igazgatási-szolgáltatási díj.

16./ Felek rögzítik, hogy az okirat 7 példányban készült, melyből Megajándékozott 2, Ajándékozó 1 példányt az okirat aláírásával egyidejűleg az okiratszerkesztő ügyvédtől átvesznek.

Felek jelen szerződést elolvasás és értelmezést követően, mint akaratukkal mindenben megegyezőt jóváhagyólag írják alá.

Kiskőrös, 2023.

|  |  |
| --- | --- |
| ………………………………….. | ………………………………….. |
| Kiskőrös Város Önkormányzata  képv.: Domonyi László Mihály polgármester  Megajándékozott | CSIPI-UNION 2008 Kft.  képv.: Csipak István ügyvezető  Ajándékozó |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem: Pénzügyileg ellenjegyzem:

Dr. Turán Csaba Molnár Éva

jegyző pénzügyi osztályvezető

Alulírott, eljárásra meghatalmazott jogi képviselő dr. Hauk Gábor ügyvéd (KASZ szám: 36061314) – mint a Hauk Ügyvédi Iroda 6200 Kiskőrös, Szarvas u. 2. II/ 3. tagja – aláírásommal igazolom, hogy az általam készített jelen okirat mindenben megfelel a hatályos jogszabályi rendelkezéseknek, valamint a felek kinyilvánított akaratát tartalmazza, és az aláírások valódiságát igazolom, az okiratot ellenjegyzem Kiskőrösön, 2022.12.07. napján

1. **napirend**

AZ ÖNKORMÁNYZATI TULAJDONÚ 1900 ÉS 4360/3 HRSZ-Ú KIVETT BEÉPÍTETLEN TERÜLET RENDELTETÉSŰ INGATLANOK TELEKALAKÍTÁSSAL VEGYES ADÁSVÉTELE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy Pohankovics Pál kérelmet nyújtott be Kiskőrös Város Önkormányzata tulajdonát képező 1900 hrsz-ú, 101 m2 alapterületű és a 4360/3 hrsz-ú, 327 m2 alapterületű, kivett beépítetlen terület rendeltetésű ingatlanok megvásárlására. Az ingatlanok Kiskőrös Város Önkormányzata forgalomképes üzleti vagyonát képezik. Kérelmező a Földhivatali Osztály előtt a tulajdonában lévő hotel épületegyüttesének telekújraosztását kezdeményezte és ehhez kapcsolódóan szeretné megvásárolni az Önkormányzat tulajdonát képező beépítetlen földterületeket. Mindkét földterület a Kérelmező tulajdonában lévő ingatlannal határos. Kiskőrös Város Önkormányzata a területek méretére tekintettel azokat jelenleg sem és a későbbiek folyamán sem szándékozik hasznosítani. Az ingatlanok közfeladat ellátását nem szolgálják. A tulajdonjog átruházás szerződésben foglalt feltételeinek elfogadásáról a Képviselő-testület jogosult dönt.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**53/2023. sz. Képv. test. hat.**

Az önkormányzati tulajdonú 1900 és 4360/3 hrsz-ú kivett beépítetlen terület rendeltetésű ingatlanok telekalakítással vegyes adásvétele

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata forgalomképes üzleti vagyonát képező Kiskőrös belterület 1900 hrsz-ú, 101 m2 alapterületű és a 4360/3 hrsz-ú, 327 m2 alapterületű, kivett beépítetlen terület rendeltetésű ingatlanok telekalakítással vegyes adásvétel útján értékesítésre kerüljön, a határozat mellékletét képező szerződésben foglalt tulajdonjog átruházási feltételekkel Pohankovics Pál részére az 1900 hrsz-ú ingatlan 80.800,-Ft, a 4360/3 hrsz-ú ingatlan 261.600,-Ft értékben.
2. felhatalmazza polgármestert a határozat mellékletét képező telekalakítással vegyes adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal

*Melléklet az 53/2023. sz. Képv. test. határozathoz*

Telekalakítással vegyes adásvételi szerződés

amely létrejött *egyrészről* **POHANKOVICS EDIT (**születési neve:, születési hely, idő:,., an.:, személyi azonosító jele, adóazonosító jele:, magyar állampolgár). szám alatti lakos, mint **I. számú telekalakító Fél**

**POHANKOVICS PÁL**

(születési neve:, születési hely, idő:., an.:, szemsz:, adóazonosító jele:, magyar állampolgár),. szám alatti lakos,mint **II. számú telekalakító Fél és Vevő, valamint**

**DOMONYI LÁSZLÓ MIHÁLY** polgármester által képviselt **KISKŐRÖS VÁROS ÖNKORMÁNYZATA** (székhelye: 6200 Kiskőrös, Petőfi Sándor tér 1., adószáma: 15724784-2-03, KSH Statisztikai számjele: 15724784-8411-321-03, törzskönyvi azonosító száma: 734389), mint **III. számú telekalakító Fél és Eladó–** továbbiakban együttesen: **Szerződő Felek -** között az alábbi feltételekkel:

1.)Az ingatlan – nyilvántartás jelenlegi adatai szerint **Pohankovics Edit I. számú telekalakító Fél 1/1 arányú** tulajdonát képezi a

**A./ Kiskőrös *belterület 1905 hrsz****.* alatti, összesen **1186 négyzetméter területű, kivett beépítetlen terület** megjelölésű ingatlan, a

**B./ Kiskőrös *belterület 1906 hrsz****.* alatti, összesen **1507 négyzetméter területű, kivett beépítetlen terület** megjelölésű ingatlan, mely ingatlan teherlapján III/2. sorszám alatt 72 négyzetméter erejéig, valamint III/3. sorszám alatt 2 négyzetméter erejéig a 6724 Szeged, Kossuth Lajos sgt. 64-66. szám alatti székhelyű MVM DÉMÁSZ Áramhálózati Kft. jogosult javára vezetékjog került bejegyzésre, valamint a

**C./ Kiskőrös *belterület 4364/1 hrsz****.* alatti, összesen **2 ha 1197 négyzetméter területű, 39.68 AK értékű, szőlő és kivett parkerdő** megjelölésű ingatlan, mely ingatlan vonatkozásában 261562/2022.11.08. széljegyszám alatt művelési ág változás átvezetése iránti kérelem került benyújtásra, és amely ingatlan teherlapján III/4. sorszám alatt 1147 négyzetméter erejéig a 6724 Szeged, Kossuth Lajos sgt. 64-66. szám alatti székhelyű MVM DÉMÁSZ Áramhálózati Kft. jogosult javára vezetékjog került bejegyzésre, továbbá

**Pohankovics Pál II. számú telekalakító Fél és Vevő 1/1 arányú** tulajdonát képezi a

**D./ Kiskőrös *belterület 4364/2 hrsz****.* alatti, összesen **5948 négyzetméter területű, kivett beépítetlen terület** megjelölésű ingatlan, amely ingatlan teherlapján III/7. sorszám alatt 198 négyzetméter erejéig a 6724 Szeged, Kossuth Lajos sgt. 64-66. szám alatti székhelyű MVM DÉMÁSZ Áramhálózati Kft. jogosult javára vezetékjog került bejegyzésre, valamint III/8. sorszám alatt a 6724 Szeged, Pulcz utca 44. szám alatti székhelyű MVM ÉGÁZ-DÉGÁZ FÖLDGÁZHÁLÓZATI Zrt. jogosult javára bányaszolgalmi jog került bejegyzésre 3665 négyzetméter nagyságú területre, továbbá

**Kiskőrös Város Önkormányzata III. számú telekalakító Fél és Eladó 1/1 arányú** tulajdonát képezi a

**E./ Kiskőrös *belterület 1900 hrsz****.* alatti, összesen **101 négyzetméter területű, kivett beépítetlen terület** megjelölésű ingatlan, valamint a

**F./ Kiskőrös *belterület 4360/3 hrsz****.* alatti, összesen **327 négyzetméter területű, kivett beépítetlen terület** megjelölésű ingatlan, amely ingatlan teherlapján III/4. sorszám alatt 2 négyzetméter erejéig a 6724 Szeged, Kossuth Lajos sgt. 64-66. szám alatti székhelyű MVM DÉMÁSZ Áramhálózati Kft. jogosult javára vezetékjog került bejegyzésre, valamint III/6. sorszám alatt a 6724 Szeged, Pulcz utca 44. szám alatti székhelyű MVM ÉGÁZ-DÉGÁZ FÖLDGÁZHÁLÓZATI Zrt. jogosult javára bányaszolgalmi jog került bejegyzésre 102 négyzetméter nagyságú területre.

Felek – a fent írtakon túlmenően – szavatolják a fent körülírt ingatlanaik **per,- teher és igénymentességét.**

2.) Szerződő Felek a jelen szerződés elválaszthatatlan mellékletét képező s a Kiskőrösön 2022. november 08., napján 100/2022 munkaszám alatt készült változási vázrajznak megfelelően telekalakítás jogcímén az alábbi ingatlant hozzák létre:

**G./ Kiskőrös *belterület 1900 hrsz****.* alatti, összesen **3 ha 266 négyzetméter területű, 40.03 AK értékű, szőlő és kivett beépítetlen terület** megjelölésű ingatlant, 6724 Szeged, Kossuth Lajos sgt. 64-66. szám alatti székhelyű MVM DÉMÁSZ Áramhálózati Kft. jogosult javára 2 négyzetméter erejéig, valamint 1419 négyzetméter erejéig vezetékjog átvezetésével, valamint a 6724 Szeged, Pulcz utca 44. szám alatti székhelyű MVM ÉGÁZ-DÉGÁZ FÖLDGÁZHÁLÓZATI Zrt. jogosult javára 3767 négyzetméter erejéig bányaszolgalmi jog átvezetésével

**Pohankovics Edit I. számú telekalakító Fél 23890/30266 arányú, Pohankovics Pál II. számú telekalakító Fél és Vevő 5948/30266 arányú, valamint Kiskőrös Város Önkormányzata III. számú Telekalakító Fél és Eladó 428/30266 tulajdonjogával.**

3.) Ezt követően Kiskőrös Város Önkormányzata III. számú telekalakító Fél és Eladó a G./ alpont alatti ingatlan 428/30266 arányú tulajdoni illetősége feletti tulajdonjogát 80.800,-Ft, azaz: Nyolcvanezernyolcszáz forint vételár ellenében átruházza Pohankovics Pál II. számú Telekalakító Fél és Vevőre, aki a fenti vételár ellenében az azok feletti tulajdonjogot átveszi.

Felek rögzítik, hogy a vételárat a **II. számú telekalakító Fél és Vevő** jelen szerződés aláírásától számított 3 banki napon belül I. számú telekalakító Fél és Eladó részére a K&H Bank Zrt.-nél vezetett 10400621-00027753-00000008 szám alatt vezetett számlaszámra történő átutalással, amely teljesítési módot és határidőt III számú telekalakító Fél és Eladó kifejezetten elfogad.

Szerződő Felek – a fent írtakra figyelemmel - jelen szerződés aláírásával ***feltétlen és visszavonhatatlan hozzájárulásukat adják*** ahhoz és egyúttal **kérik az eljárásra** **illetékes Kiskőrösi Járási Földhivataltól,** hogy az

**G./ Kiskőrös *belterület 1900 hrsz****.* alatti, összesen **3 ha 266 négyzetméter területű, 40.03 AK értékű, szőlő és kivett beépítetlen terület** megjelölésű ingatlant, 6724 Szeged, Kossuth Lajos sgt. 64-66. szám alatti székhelyű MVM DÉMÁSZ Áramhálózati Kft. jogosult javára 2 négyzetméter erejéig, valamint 1419 négyzetméter erejéig vezetékjog átvezetésével, valamint a 6724 Szeged, Pulcz utca 44. szám alatti székhelyű MVM ÉGÁZ-DÉGÁZ FÖLDGÁZHÁLÓZATI Zrt. jogosult javára 3767 négyzetméter erejéig bányaszolgalmi jog átvezetésével

**Pohankovics Edit I. számú telekalakító Fél 23890/30266 arányú, Pohankovics Pál II. számú telekalakító Fél és Vevő 6376/30266 arányú tulajdonjogával az ingatlan-nyilvántartásba jegyezze be.**

4.)Szerződő Felek rögzítik, hogy a jelen szerződés alapján tulajdonba kerülő területnek Vevő a vételár megfizetésének napjával lép a birtokába s ezen időponttól kezdődően húzza az ingatlan hasznait, s viseli bármilyen terheit, valamint az ingatlanban beállott azt a kárt, amelynek megtérítésére mást nem lehet kötelezni.

5.) I. számú telekalakító Fél, II. számú telekalakító Fél és Vevő kijelenti, hogy cselekvőképes magyar állampolgár, míg III. számú telekalakító Fél Eladó képviselője kijelenti, hogy szintén cselekvőképes magyar állampolgár, s képviseleti joga a jelen jogügylet megkötésénél nem esik korlátozás alá, annak megkötéséhez a képviselő-testület a ........./2023. szám alatti határozatával hozzájárult

6.) A jelen szerződés elkészítésével kapcsolatban felmerülő költségeket II. számú telekalakító Fél és Vevő viseli.

Szerződő Felek kijelentik, hogy okiratszerkesztő ügyvéd részletesen tájékoztatta őket a vonatkozó adó és illeték jogszabályokról, az ezekkel kapcsolatban benyújtandó nyomtatványokról, nyilatkozatokról, amely tájékoztatást megértették és tudomásul vették.

7.) Felek a jelen szerződés aláírásával egyidejűleg meghatalmazzák dr. Agócs Ákos 6237 Kecel, Császártöltési u. 4. fszt. 4. szám alatti székhelyű okiratszerkesztő ügyvédet jelen szerződés elkészítésével, ellenjegyzésével továbbá, hogy a földhivatali eljárásban képviseletüket teljes jogkörben eljárva ellássa.

8.) Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

Alulírott Felek a jelen szerződést – melyet egyúttal tényvázlatnak is tekintenek – elolvasás és megértés után, mint akaratukkal mindenben egyezőt írják alá és elismerik annak 1-1 eredeti - ügyvédi ellenjegyzéssel és szárazbélyegző lenyomattal ellátott - példányának átvételét.

Kiskőrös, 2023. napján

|  |  |  |
| --- | --- | --- |
| ……………….………………… | ……………….………………… | ……………….………………… |
| Pohankovics Edit | Pohankovics Pál | Kiskőrös Város Önkormányzata |
| I. számú telekalakító Fél | II. számú telekalakító Fél és Vevő | III. számú telekalakító Fél és Eladó  képv.: Domonyi László Mihály polgármester |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

Dr. Turán Csaba

jegyző

1. **napirend**

A KISKŐRÖS 341 HRSZ-ON NYILVÁNTARTOTT, BEÉPÍTETLEN TERÜLET RENDELTETÉSŰ INGATLANRÉSZ ÉRTÉKESÍTÉSE FOGT-RÍMÁR SZILVIA RÉSZÉRE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens I.

**Domonyi László polgármester** az előterjesztés szóbeli ismertetésére felkérte **Kutyifa Sándorné vagyongazdálkodási referenst.**

**Kutyifa Sándorné vagyongazdálkodási referens** elmondta, hogy Fogt-Rímár Szilvia kiskőrösi lakos vételi szándéknyilatkozatot nyújtott be az Önkormányzat 9/72-ed arányban tulajdonát képező, beépítetlen terület rendeltetésű, 341 hrsz-ú, összesen 1123 m2 – Önkormányzat tulajdoni aránya 140 m2 - alapterületű ingatlanrész megvásárlása érdekében. A vagyonrendelet értelmében a nem kizárólagosan önkormányzati tulajdonban lévő mezőgazdasági célú ingatlanokat elsősorban elidegenítés útján kell hasznosítani. A tulajdonjog átruházás szerződésben foglalt feltételeiről a Képviselő-testület jogosult dönteni.

**Szlovák Pál,** a Társadalompolitikai Bizottság elnöke, **Ungvári Ferenc,** a Pénzügyi Bizottság tagja, **Pohankovics András,** az Ipari, Mezőgazdasági és Klímapolitikai Bizottság elnöke, **Horváth János,** az Ügyrendi és Összeférhetetlenségi Bizottság elnöke, **Filus Tibor,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**54/2023. sz. Képv. test. hat.**

A Kiskőrös 341 hrsz-on nyilvántartott, beépítetlen terület rendeltetésű ingatlanrész értékesítése Fogt-Rímár Szilvia részére

**HATÁROZAT**

A Képviselő-testület

1. hozzájárul a Kiskőrös belterületi 341 hrsz-on nyilvántartott, Kiskőrös Város Önkormányzatának 9/72-ed tulajdoni hányadát képező, összesen 1123 m2 – Önkormányzat tulajdoni aránya 140 m2 – alapterületű, kivett beépítetlen terület rendeltetésű ingatlanrész adásvétel útján történő értékesítéséhez, 20.000,- Ft vételáron Fogt-Rímár Szilvia részére, a határozat mellékletét képező adásvételi szerződésben foglalt tulajdonjog átruházási feltételekkel.
2. felhatalmazza a polgármestert a határozat mellékletét képező adásvételi szerződés aláírására, az ahhoz kapcsolódó egyéb jognyilatkozatok megtételére és a tulajdonjog ingatlan-nyilvántartásba történő átjegyeztetéséhez.

**Felelős:** polgármester

**Határidő:** azonnal

*Melléklet az 54/2023. sz. Képv. test. határozathoz*

*ADÁSVÉTELI SZERZŐDÉS*

Amely létrejött egyrészről **KISKŐRÖS VÁROS ÖNKORMÁNYZATA** (székhely: 6200 Kiskőrös, Petőfi tér 1. sz., adószám: 15724784-2-03, statisztikai számjel: 15724784-8411-321-03, képviseli: Domonyi László polgármester), mint eladó,

másrészről **FOGT-RIMÁR SZILVIA** (születési név:, születési hely: születési idő:., an:, személyi azonosító: , állampolgárság: magyar, adóazonosító jel: ). sz. alatti lakos, mint vevő között, az alábbi tartalommal.

1./ Az ingatlan-nyilvántartási adatokból szerződő felek megállapítják, hogy a Kiskőrös, belterület, 341 hrsz-ú, kivett beépítetlen terület megnevezésű, 1123 m2 ingatlan 9/72 hányadban Kiskőrös Város Önkormányzata eladó tehermentes tulajdona, 21/72 hányadban Bagóné Kelemen Mária, 42/72 hányadban Kolonusz Györgyi tulajdona.

2./ Kiskőrös Város Önkormányzata eladó adásvétel jogcímén átruházza Fogt-Rimár Szilvia vevő részére a **Kiskőrös, belterület, 341 hrsz-ú**, kivett beépítetlen terület megnevezésű ingatlan **9/72** tulajdoni hányadát, vevő az átruházást a felek által kölcsönösen elfogadott 20.000.-Ft (húszezer forint) vételár fizetéssel elfogadja. Az általános forgalmi adóról szóló törvény alapján az építési teleknek nem minősülő beépítetlen terület vételára mentes az általános forgalmi adó alól.

3./ Szerződő felek rögzítik, hogy a beépítetlen terület megnevezésű ingatlanon közműszolgáltatás nincs, az ingatlanon felépítmény nincs.

4./ Vevő az adásvételi szerződés megkötésekor a 20.000.-Ft vételár összeget átutalta az eladó K&H Banknál vezetett 10400621-00027753-00000008 számú bankszámlájára. Az eladó elismeri a vételár megfizetését.

5./ Eladó megadja a feltétlen és visszavonhatatlan bejegyzési engedélyt vevő tulajdonjogának adásvétel jogcímén történő ingatlan-nyilvántartási bejegyzéséhez.

6./ Kiskőrös Város Önkormányzata jogi személy, az önkormányzat képviselője kijelenti, hogy az adásvételi szerződés tárgyát képező ingatlan értékesítése nem ütközik a nemzeti vagyonról szóló 2011. évi CXCVI. törvény rendelkezéseibe és a magyar állam a nemzeti vagyonról szóló törvény alapján nem rendelkezik elővásárlási joggal.

7./ Kiskőrös Város Önkormányzata ………………………………… sz. határozatával hozzájárult a tulajdonjog átruházáshoz és a határozat alapján Domonyi László polgármester jogosult az Önkormányzat képviseletében az adásvételi szerződés megkötésére.

8./ Az adásvételi szerződéssel kapcsolatos költségeket a vevő viseli. Vevő aláírta az ingatlan vagyonszerzés bejelentésére vonatkozó B400 Nav adatlapot. Vevő vállalja a visszterhes vagyonszerzési illeték megfizetését.

9./ Eladó átruházza vevőre a 9/72 tulajdoni hányadnak megfelelő ingatlanrész birtoklási jogát, vevő a mai napon tulajdonosi használat jogcímén birtokba veheti a megvásárolt területet.

10./ Vevő kijelenti, hogy cselekvőképes magyar állampolgár, ügyleti képessége nem áll korlátozás alatt.

11./ Szerződő felek az adásvételi szerződés elkészítésére és ellenjegyzésére ügyvédi megbízást adnak dr. Pál György ügyvéd (6200 Kiskőrös, Petőfi tér 9. 1. em. 2.) részére. Szerződő felek kijelentik, hogy egyéb kérdést a szerződésben rögzíteni nem kívánnak, a felek nem kérik az ügyvédi tényvázlat külön okiratba történő felvételét, ezért a szerződés egyben tényvázlatként is szolgál. Az okiratot ellenjegyző ügyvéd a megbízást elfogadja.

Kiskőrös Város Önkormányzata Fogt-Rimár Szilvia Dr. Pál György

12./ Az eladó teljes körű szavatosságot vállal az ingatlan teher-, per-, igénymentességéért, kijelenti, hogy nincs harmadik személynek olyan joga, vagy követelése, amely a vevő tehermentes tulajdonjogszerzését akadályozná és nincs tudomása egyéb olyan körülményről, amely az adásvételi szerződés megkötését, vagy vevő tulajdonszerzését akadályozná. Vevő az ingatlant megtekintett állapotban vásárolja meg.

13./ Az adásvételi szerződésben nem szabályozott kérdésekben a Polgári Törvénykönyv rendelkezései az irányadók. A felek egybehangzóan kijelentik, hogy a szerződés teljeskörűen, hiánytalanul, és egybehangzóan valamint helyesen tartalmazza előzetes tárgyalásaik és egyeztetéseik során kölcsönösen kialakított szerződéses akaratukat, amely a szerződésben foglalt nyilatkozataikkal mindenben megegyezik.

14./ Alulírott szerződő felek tájékoztatást kaptunk arról, hogy a pénzmosási törvény (Pmt) alapján az eljáró ügyvédet ügyfél-átvilágítási kötelezettség terheli, ezért engedélyezzük az eljáró ügyvéd részére a személyi adatainkat tartalmazó okmányokról fénymásolat készítését. Tájékoztatást kaptunk arról, hogy adataink kizárólag a jelen okirattal összefüggésben kerülnek felhasználásra, a rögzített személyes adatokat az eljáró ügyvéd a megbízásból eredő jogi kötelezettség teljesítése végett kezeli. Adataink kizárólag a jelen okirattal kapcsolatos eljárásban használhatók fel, és a jogszabályban előírt irattárazási ideig tárolhatók. Hozzájárulunk a rögzített adatok, valamint a kapcsolattartásra szolgáló adatok jogszabályi keretek közötti kezeléséhez, és kijelentjük, hogy a fenti nyilatkozat megtételekor saját nevünkben járunk el.

15./ Szerződő felek azzal a kérelemmel fordulnak a földhivatalhoz, hogy a **Kiskőrös, belterület, 341 hrsz-ú** ingatlanra **Fogt-Rimár Szilvia** vevő tulajdonjogát 9/72 hányadban adásvétel jogcímén bejegyezni szíveskedjék.

Szerződő felek egyezően kijelentik, hogy az adásvételi szerződést, mint akaratukkal mindenben megegyezőt, az okiratot ellenjegyző ügyvéd előtt jóváhagyólag aláírták, és kijelentik, hogy egy-egy eredeti aláírású szerződést átvettek.

Kiskőrös, 2023. …………………

…………………………………………………

Domonyi László polgármester

Kiskőrös Város Önkormányzata

eladó képviseletében

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

…………………………………….

Dr. Turán Csaba jegyző

Fogt-Rimár Szilvia

vevő

1. **napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** ismertette a következő hetek programjait.

**Filus Tibor képviselő** néhány technikai dolgot osztott meg a május 1. napján megrendezésre kerülő Városi Sporttelep átadó ünnepségével kapcsolatban.

**Dr. Turán Csaba jegyző** beszélt a 2023. május 14-én megtartásra kerülő időközi önkormányzati választásról és annak főbb információiról.

**Domonyi László polgármester** felszólította az érintett lakosokat, hogy éljenek választójogukkal.

További hozzászólás nem volt, így **Domonyi László polgármester** az ülést 16:20 órakor bezárta.

Kmf.

Domonyi László dr. Turán Csaba

polgármester jegyző